Na beogradskom Trgu Nikole Pašića priprema se možda i poslednji “lov” vlasti na sve medije u Srbiji, jer će se tu dnevni list “Večernje novosti” spojiti sa tabloidima “Alo” i “Srpski telegraf”. Postoje “osnovane sumnje” da iza cele operacije stoji jedan ministar u Vladi. Ove tvrdnje iznela je prošle nedelje Marinika Tepić, potpredsednica Stranke slobode i pravde (SSP) koja je podnela i krivičnu prijavu protiv odgovornih u Štampariji “Borba”, zbog slučaja prodaje kompanije “Novosti”.\nNa kog ministra misli Tepić nam nije otkrila, ali su, prema pisanju BIRN-a i Raskrikavanja, firmu koja je kupila kompaniju “Novosti” registrovali ljudi bliski Siniši Malom. Ime sadašnjeg ministra finansija provlačilo se i kroz priču o kupovini lista “Alo” pre dve godine.\nTvrdnje o spajanju “Večernjih novosti” sa tabloidima, kako je Tepić rekla Istinomeru, “SSP zasniva na osnovu nezvaničnih informacija, činjenici da su sve tri redakcije već neko vreme smeštene u istoj zgradi, i da je jasno da se njima upravlja iz jednog mesta”.\nMeđutim, Boban Rajić, vlasnik firme “Media 026”, koja je u procesu kupovine “Novosti” na pitanje Istinomera o spajanju ove kompanije sa pomenutim tabloidima, kaže da su ovakve insinuacije, kako je naglasio, “u ovom momentu besmislene”.\n“Privredno društvo Media 026 d.o.o. još uvek nije zaključilo ugovor kojim stiče vlasništvo nad akcijama kompanije Novosti. Dakle, u ovom momentu nema ni planova, ni nacrta govora o spajanju sa bilo kojom medijskom kućom koja posluje na teritoriji Srbije.”\nOd kompanije “Novosti” nismo dobili nikakav komentar na tvrdnje Marinike Tepić.\nDakle, nismo dobili potvrdu da je istinita tvrdnja potpredsednice SSP da će se “Večernje novosti” spojiti sa tablodima “Alo” i “Srpski telegraf”, i to “pod kontrolom režima”, ali važno je podsetiti na zvanične podatke.\nNaime, većinski vlasnik kompanije “Novosti” do skoro je bio biznismen Milan Beko, međutim, 7. maja ove godine na sajtu “Večernjih Novosti” objavljeno je da tu kompaniju preuzima Štamparija “Borba”, firma u kojoj država Srbija ima 80 odsto vlasništva.\nKrajem avgusta ove godine, vlasnik privrednog društva “Media 026 d.o.o” Boban Rajić, potvrdio je nameru te firme da kupi kompaniju “Novosti”. On je za sajt Udruženja novinara Srbije (UNS), rekao da su se za kupovinu odlučili zbog potencijala te medijske kuće da se „posle više godina poslovanja sa gubitkom, uz kvalitetan biznis plan, ono unapredi“.\nVečernje novosti: od uticajnog lista, preko podržavaoca režima, do sporne privatizacije\nPodsetimo, “Večernje novosti” su nastale kao sekcija nekadašnje Savezne javne ustanove „Borba“. Prvi broj je izašao 1953. godine, a ubrzo su prerasle u dnevno-politički list i postale jedan od najuticajnijih listova u Socijalističkoj Federativnoj Republici Jugoslaviji (SFRJ).\nDolaskom Slobodana Miloševića na vlast, „Novosti“ su dobile epitet ’režimskog medija’, a u to vreme je počela i njihova privatizacija.\n„Novosti“ su na berzu izašle pre 13 godina, avgusta 2006. godine i tada je svoje akcije prodala većina malih akcionara.\nPrivatizacija kompanije „Novosti“ počela je još 1991. godine, a njeno ime se u međuvremenu našlo i na spisku od 24 sporne privatizacije koji je Evropska Unija (EU) dostavila Vladi Srbije 2011. godine.\nMeđutim, sumnja u kredibiltet privrednog društva “Media 026 d.o.o” iz okoline Smedereva, izazvala je burne reakcije medijskih udruženja.\nNaime, prijavu za registraciju ove firme je APR-u podneo beogradski advokat Igor Isailović, 31. avgusta prošle godine. On je prema pisanju KRIK-a, osnivač mnogobrojnih ofšor-firmi i blizak je saradnik ministra finansija Siniše Malog.\nTakođe, i premijerka Ana Brnabić je 2015. godine sa Isailovićem osnovala preduzeće „Energy & Innovation“. Firma je bila registrovana za inženjerske delatnosti i tehničko savetovanje, ali njeni poslovi nisu poznati.\n“Kompanija je prilikom osnivanja bila registrovana na adresi prebivališta Ane Brnabić, a danas joj je sedište na adresi u Dobrinjskoj, na kojoj se nalazi advokatska kancelarija Igora Isailovića”, navodi KRIK.\nPrema javno dostupnim podacima, sa sajta Agencije za privredne registre (APR), privredno društvo “Media 026 d.o.o” osnovano je 31. avgusta prošle godine, uz osnivački kapital od svega sto dinara.\nPrintscreen: Rešenje o registraciji firme „Media 026“ / Preuzeto sa: istinomer.rs\nTakođe, ova firma je još mesec dana pre osnivanja, 31. jula 2018, bila upisana na listi poverilaca Štamparije “Borba”.\nPrintscreen: Lista potraživanja Štamparije „Borba“ / Preuzeto sa istinomer.rs\nŠtamparija „Borba“ je na sednici Skupštine akcionara održanoj 26. avgusta ove godine, donela odluku da odobri ugovor o prodaji te medijske kuće privrednom društvu „Media 026“.\nKada je reč o pomenutim tabloidima, dnevni list “Alo” je počeo da izlazi u septembru 2007. i od osnivanja, pa do jula 2017. imao je istog izdavača i vlasnika kao i list “Blic”, navodi se na sajtu “Monitoringa vlasništva nad medijima“ (projekta organizacije “Reporteri bez granica”).\nMeđutim, od 2017. godine vlasnik tabloida “Alo” postaje Saša Blagojević, koji je od juna 2018. takođe i vlasnik beogradskog medija RTV Studio B.\nNi kupovina lista “Alo” nije prošla bez kontroverzi. Kako prenosi portal “Pištaljka”, Blagojević je “dugogodišnji prijatelj gradonačelnika Beograda Siniše Malog – krajem osamdesetih išli su u isto odeljenje Pete beogradske gimnazije”.\nNaime, Blagojević je u maju 2017. godine osnovao firmu “Dnevne novine Alo”, na istoj adresi i sa istom delatnošću na kojoj se već nalazio list “Alo”.\nIz APR-a su tada naveli da “po Zakonu o javnom informisanju i medijima, ne postoje ograničenja vezana za naziv medija, kao što je to slučaj sa Zakonom o privrednim društvima”.\nTadašnji predsednik Nezavisnog društva novinara Vojvodine Nedim Sejdinović za “Danas” je ocenio da je “priča o listu ‘Alo’ priča o netransparentnosti vlasništva medija u Srbiji”.\nDrugi tabloid, list “Srpski telegraf”, osnovan je 2016. godine, a među njegovim osnivačima i vlasnicima su bivši urednici “Kurira” – Milan Lađević i Saša Milovanović. Kako navode na sajtu “Monitoringa vlasništva nad medijima“, “Kurir je inspirisao osnivanje drugih tabloida na medijskoj sceni Srbije”, a od “pobede SNS-a na izborima 2012. ‘Kurir’ izveštava u korist Srpske napredne stranke”.\nLažne vesti i kršenje etičkih normi\n“Kako su pokazali rezultati monitoringa Saveta za štampu, bez obzira na to što je nedavno osnovan, ‘Srpski telegraf’ je brzo postao vodeći u kršenju etičkih normi. Na svojim stranicama često napada opoziciju i kritičare vlasti. Prema podacima Ipsos-a, ‘Srpski telegraf’ je sedmi u Srbiji po udelu u broju čitalaca”, navodi se na sajtu “Monitoringa vlasništva nad medijima“.\nTakođe, portal “Krik” je u okviru projekta “Raskrikavanje” kroz praćenje i pregled svih naslovnih strana tri tabloida, među kojima su i “Srpski telegraf” i “Alo”, došao do podataka da se na naslovnicama 223 broja “Srpskog telegrafa” našlo čak 230 netačnih ili neutemeljenih tvrdnji, dok je dnevni list “Alo”, na naslovnim stranama 358 brojeva, imao 149 lažnih, odnosno vesti bez jasnih izvora i dokaza.\nNaime, istraživanje je pokazalo da su Tabloidi “Alo” i “Srpski telegraf” veoma pristrasni prema Srpskoj naprednoj stranci i Aleksandru Vučiću, ističe “Krik”.\n← Portal KoSSev pod jakim hakerskim napadom\nOFPS: Tvrdnje direktora Brainz TV Živojina Petrovića netačne →


Preduzetnički centar u Banjaluci\n27. November, 16:01\nU Banjaluci svečano otvoren prvi Preduzetnički centar 0 Podijeli Podijeli na facebook Podijeli na twitter Podijeli na viber Pošalji na mail\n23.11.2021. / 10:49\nForumom, na kojem je prisustvovalo oko 100 preduzetnika, svečano je otvoren prvi Preduzetnički centar u Banjaluci.\nPovodom otvaranja organizovana je panel diskusija, u sklopu koje su svi preduzetnici imali priliku da razgovaraju o problemima sa kojima se suočavaju.\nForum preduzetnika otvorio je gradonačelnik Draško Stanivuković, ističući da je od velike važnosti što je jedan ovakav centar uspostavljen, te da mu je primarna ideja da na jednom mjestu okupi sve preduzetnike, bez obzira da li započinju svoj posao ili već imaju iskustvo.\n"Preduzetnik je preduzetnik i to zlata vrijedi. Ovo je samo jedna od onih stvari za koje smo se zalagali i prije našeg mandata, te u tom duhu i treba da se ponašamo. Postoji mnoštvo odluka i načina na koji Grad može da pomogne preduzetnicima – od taksi, komunalnih naknada, samih sistema u finkcionisanju, administracije i slično", istakao je Stanivuković.\nOn kaže da Grad radi za ljude te će upravo u tu svrhu biti osnovan fond za sve one koji žele da pokrenu svoj posao.\n"Taj fond će da podstiče ljude koji žele da se bave ovakvim poslom, koji žele da naprave jednu zdravu klimu u kojoj mogu da se takmiče, ali istovremeno i da gaje partnerstvo sa Gradom", istakao je gradonačelnik Stanivuković.\nNavodi se da je ovo način da Grad otvori vrata ka svim preduzetnicima, a svi koraci će im biti olakšani kroz Preduzetnički centar koji je izdvojena, centralizovana kancelarija.\nNa tom mjestu dostavljaće se sve zahtjevi, a na taj način svim preduzetnicima sa područja grada će biti lakše da obavljaju određene poslove, da se konsultuju, čuju dobre prijedloge i savjete.\n"Svako će biti u mogućnosti da svoja iskustva i poteškoće sa kojima se sureće dostavi napismeno. Mi ćemo da određujemo u čijoj je to nadležnosti i šta dalje treba da činimo, kako bi to riješili. Isto tako, mi ćemo kao Gradska uprava pokušati da kroz različite subvencije pomognemo, te da usmjerimo preduzetnike. Želimo da našu Poslovnu zonu u Ramićima ali i druge zone izgrađujemo", poručio je Stanivuković.\nPreduzetnici su podzravili ovu ideju.\n"Jedan od ishoda samog ovog događa biće i dokument koji ćemo poslati u vezi sa izmjenom zakona, a sve kako bi grad Banjaluka postao mjesto inovacija, investicija i novih kompanija", izjavila je Maja Miljević, savjetnik za preduzetništvo u sklopu Preduzetničkog centra.\nKompanija "No design" jedna je od onih koje su dobile grant od Grada, koji je zaposlenima dao vjetar u leđa za poslovanje, poručio je njen osnivač Stefan Novaković.\n"Posao smo poreknuli iz hobija i ljubavi, tako je sve krenulo. Podsticaj od Grada nam puno znači jer smo dobili vjetar u leđa za početak poslovanja", istakao je Novaković.\nŽaklina Kondić, takođe iz kompanije “No design”, dodala je kako se važnost ovog Preduzetničkog centra ogleda u činjenici da će sve biti na jednom mjestu, te da će svi mladi ljudi moći da dobiju sve potrebne informacije na tom mjestu.\nOsnivač Preduzetničkog centra je Grad Banjaluka, a kancelarija se nalazi na adresi Veselina Masleše broj 25.


''ACTiviraj se'' jedan je od projekata AIESEC kancelarije na Ekonomskom fakultetu koji za cilj ima socijalnu inkluziju dece bez roditeljskog staranja i dece ometene u razvoju. Ovaj humanitarni projekat uspešno se realizuje četvrtu godinu za redom. U okviru projekta ''ACTiviraj se'', organizovaće se završni događaj 29. aprila sa početkom od 15h u sali doma za decu bez roditeljskog staranja ''Jovan Jovanovic Zmaj'' koji će okupiti veliki broj mališana.\n''ACTiviraj se'' jedan je od projekata AIESEC kancelarije na Ekonomskom fakultetu koji za cilj ima socijalnu inkluziju dece bez roditeljskog staranja i dece ometene u razvoju. Ovaj humanitarni projekat uspešno se realizuje četvrtu godinu za redom.\nU okviru projekta ''ACTiviraj se'', organizovaće se završni događaj 29. aprila sa početkom od 15h u sali doma za decu bez roditeljskog staranja ''Jovan Jovanovic Zmaj'' koji će okupiti veliki broj mališana. Sam događaj svojim prisustvom upotpuniće domovi za decu bez roditeljskog staranja ''Drinka Pavlović'', ''Dragan Filipović Jusa'' i ''Jovan Jovanović Zmaj''.\nAIESEC je najveća međunarodna organizacija vođena pd strane studenata. Postoji u 124 zemlje sveta i mladima pruža mogućnost da kroz praktično iskustvo steknu liderske sposobnosti. Kroz fokus kancelarije, a to su stručne i razvojne prakse, AIESEC mladima omogućuje putovanja, usavršavanje jezika, upoznavanje različitih kultura, internacionalni timski duh i sticanje novih iskustava. Putem društveno-odgovornih projekata i edukacija koje AIESEC organizuje, mladi ljudi imaju priliku da se lično i profesionalno razviju.\nakcija, aiesec, activiraj se


Uvedeni novi antigeni testovi na korona virus\nU Subotici su i u Domu zdravlja uvedeni novi antigeni testovi na korona virus, kao i PCR testovi.\nBroj novozaraženih na dnevnom nivou se iz dana u dan povećava, što je bilo očekivano čim nastupe hladniji dani. Trenutna epidemiološka situacija u našem gradu još uvek je stabilna, dok se broj pacijenata koji se javljaju u respiratornu ambulantu iz dana u dan povećava.\nPacijenti koji se testiraju iz ličnih potreba, poput putovanja i odlazak u drugu državu, testiraju se u Zavodu za javno zdravlje.\nNovi antigeni testovi koji su uvedeni u velikoj meri će zameniti serološke testove. U poslednjih mesec dana od 70 do 80 prijavljenih pacijenata testirano serološkim testovima, virusom je zaraženo od pet do deset osoba. U zavisnosti od kliničke slike, pacijenti se po potrebi šalju dalje u bolnicu.\nZdravstveni radnici iz Doma zdravlja apeluju na sugrađane da se pridržavaju propisanih mera, te da između ostalog nose maske, drže neophodnu distancu, te izbegavaju veća okupljanja.


Program za prozore – Klaes premium\nKompletno Integrisano Rješenje – Inovativni Program za Industriju Proizvodnje Prozora\nProzor je izuzetno složen proizvod i postavlja visoke zahtjeve jednom preduzeću. Radni procesi, upravljanje informacijama, organizacija proizvodnje i kontrola moraju biti veoma fleksibilan i apsolutno pouzdan proces.\nSa Klaes premium, imate sve adute da biste ostvarili ove ciljeve u svom preduzeću i uspješno ga kontrolirali. Bez obzira da li je u pitanju održavanje odnosa sa kupcima, optimalno upravljanje prodajom, održavanje dugoročne lojalnosti ili visoko efikasna proizvodnja – Klaes premium zadovoljava visoke zahtjeve Vaše kompanije. Stoga, sva područja kompanije se mogu blisko povezati.\nSavršena ergonomija i maksimalna fleksibilnost osiguravaju održivi rast i profit. Pouzdani rokovi, optimalna organizacija narudžbe, ciljana kontrola proizvodnje su rezultati savršene saradnje integrisanih modula rješenja.\nImplementacija projekta je barem jednako važna kao i program tako da kompletno rješenje postiže maksimalan uspjeh. Klaes je stvorio odgovarajuće strukture koje Vas savršeno podržavaju sa takvim projektima – od analize do završetka.Vi odlučujete koliko intenzivno će vaši zaposleni doprinijeti – mi radimo sve ostalo.\n“Sam doprinos visokokvalitetnih proizvoda sa inovativnim uslugama i rješenjima stvara zadovoljstvo kupaca sa uzbuđenjem! Da bi se postigao ovaj entuzijazam neophodna je optimalna procedura u svim oblastima. Svakog dana, Klaes rješenja nam pomažu da postignemo optimalan odnos prema našim kupcima!“


Vujanović: Granice ne treba mijenjati, te namjere su bile uzrok ratova na Balkanu – Portal Luca\nVujanović: Granice ne treba mijenjati, te namjere su bile uzrok ratova na Balkanu\nPostojeće državne granice ne treba mjenjati. Namjere promjene granica bile su uzrok svih ratova na Balkanu u prošlom vijeku. Primjer rješavanja osjetljivog pitanja granica su sporazumi o granici koje je Crna Gora potpisala sa Bosnom i Hercegovinom i Kosovom, kazao je bivši predsjednik Crne Gore Filip Vujanovićna osmom Global Baku Forumu, odnosno panelu posvećenom Zapadnom Balkanu.\nVujanović je učestvovao na Global Baku Forumu, u organizaciji Nizami Gandžavi internacionalnog centra iz Azerbejdžana. Govorio je na panelu posvećenom Zapadnom Balkanu, koji je moderirao raniji predsjednik Vijeća ministara Bosne i Hercegovine Zlatko Lagumdžija, a na kojem su učestvovali i raniji predsjednici Bugarske Petar Stojanov, Srbije Boris Tadić, Hrvatske Ivo Josipović, Vlade Česke Jan Fišer i predsjednica Nacionalnog komiteta za Američku vanjsku politiku Suzan Eliot.\nVujanović je, govoreći o perspektivi Zapadnog Balkana, istakao da ona mora biti usmjerena na maksimalnu saradnju i partnerstvo svih zemalja regiona.\n– Dva su ključna uslova uslova za to – prihvatanje različitog doživljaja prošlosti uz suživot različitosti kao preduslova za pomirenje i prihvatanje već ustanovljenih granica između država Zapadnog Balkana – istakao je on.\nSvaka država, kako je rekao, različito doživljava prošlost i tumači je u svoju korist.\n– Treba živjeti u suživotu tih razlika koje ne smijuda sprečavaju saradnju – smatra Vujanović.\nKao najveći izazov na regionalnom planu Vujanović je istakao pitanje odnosa Srbije i Kosova, koje, smatra, može biti riješeno jedino posredstvom dijaloga i uključivanjem međunarodne zajednice.\n– Rješavanje ovog pitanja mora biti potreba i interes građana i ekonomija Srbije i Kosova, koji moraju uspostaviti saradnju bez obzira na komplikovano pitanje obostranog priznanja – naglasio je Vujanović.\nGovoreći o načinu na koji bi saradnja na Zapadnom Balkanu trebalo biti uspostavljena, Vujanović je istakao je da je najbolji model za njeno ostvarivanje poštovanje prethodno postignutih dogovora Zapadnog Balkana i Evropske unije. Posebno je naglasio značaj deklaracija i strategija iz 2018. i 2020. godine usvojenih u Sofiji na samitima EU-Zapadni Balkan u okviru Berlinskog procesa.\nOcijenio je značajnom inicijativu Otvorenog Balkana o saradnji Srbije, Albanije i Sjeverne Makedonije, ali da bi ona morala uključiti i Crnu Goru, Kosovo i Bosnu i Hercegovinu i svoje aktivnosti sprovoditi kroz već uspostavljene mehanizme saradnje.\n– Ideja stvaranja zajedničkog regionalnog tržišta Zapadnog Balkana optimalna je za saradnju u oblasti ekonomije, ali ne može biti koordinirana od pojedinih država kroz organe koje bi one formirale, već mora biti koordinisana iz Savjeta za regionalnu saradnju Procesa saradnje Jugoistočne Evrope i CEFTA inicijativu. Samo koordinacijom kroz ove regionalne inicijative eliminiše se rizik dominacije odlučivanja pojedinih država – zaključio je Vujanović.


Menhengladbah pobedio u derbiju dve Borusije (VIDEO) - SPORTSKI ŽURNAL\nTo je prva pobeda Borusije iz Menhengladbaha protiv ekipe iz Dortmunda nakon 12 vezanih poraza, a prva od 11. aprila 2015. godine\nU drugom minutu meča poništen je gol domaćoj ekipi koji je postigao Florijan Nojhaus, nakon prekršaja Jonasa Hofmana.\nMenhengladbah je ipak poveo golom Nika Elvedija u 11. minutu posle centaršuta iz slobodnog udarca, a gosti su preokrenuli golovima Erlinga Halanda u 22. i 28. minutu.\nDo kraja prvog poluvremena domaća ekipa je izjednačila drugim golom Elvedija u 32. minutu.\nU nastavku meča Menhengladbah je pobedio golovima Remija Bensebainija u 49. minutu i Markusa Tirama u 78. minutu.\nTo je prva pobeda Borusije iz Menhengladbaha protiv ekipe iz Dortmunda nakon 12 vezanih poraza, a prva od 11. aprila 2015. godine.\nNa tabeli nemačke Bundeslige ekipa iz Menhengladbaha je četvrta sa 31 bodom, dok ekipa Dortmunda zauzima peto mesto sa 29 bodova, posle dva uzastopna poraza, odnosno poslednje tri utakmice bez pobede.


U konaku kneza Mihaila premijerno je prikazan dokumentarni film “O knjazu i gradu“ (Kragujevac prestonica Srbije od 1818 - 1841) autora Dejana Đusića, koji je ujedno scenarista i reditelj.\nŽelja autora je bila da polusatnim filmom na jedan drugačiji način osvetli prestoni period Kragujevca, da istakne nešto novo što do sada nismo znali.\nSagovornici u filmu su istoričari iz Istorijskog instituta u Beogradu >> Pročitaj celu vest na sajtu Kragujevac.rs << Aleksandra Vuletić i Radomir J. Popović, zatim istoričar Slavko Stepanović iz Istorijskog arhiva Šumadije, Nenad Karamijalković etnolog u Zavodu za zaštitu spomenika kulture i Jevđa Jevđević publicista i istraživač koji se bavi ovim periodom.\nJedan aspekt filma, prema rečima autora Dejana Đusića, bavi se periodom od momenta proglašenja Kragujevca za prestonicu moderne Srbije, periodom kada turska kasaba odnosno jedno veće selo postaje grad i nikada to više neće prestati da bude u narednom periodu. Drugi aspekt koji je Đusić pokušao da osvetli je izgradnja nacionalnih institucija, ali ne na faktografski nego na jedan funkcionalan način. Film se bavi i odnosima na dvoru, odnosom kneza Miloša i njegovih saradnika. S jedne strane težnjom kneza Miloša da zadrži apsolutističku vlast, a sa druge strane težnjom njegovih saradnika da tu vlast što više ograniče.\nOvaj 30 - minutni film je toliko koncizan i toliko profesionalno urađen da pored večerašnje promocije zaslužuje da bude prikazan na svim nacionalnim televizijama Republike Srbije pa čak možda i u inostranstvu, rekao je pored ostalog recenzent filma Predrag Ilić arhivski savetnik u Istorijskom arhivu Šumadije.\nFilm u produkciji IRIS CAM, projektno je prema konkursu finansiran iz budžeta grada u godini kada Kragujevac obeležava 200 godina od proglašenja za prvu prestonicu moderne Srbije. Kameru potpisuje snimatelj Darko Čojić, a montažu Ivica Ćuković.


Radionica popravke bicikla - Bajsologija\nRadionica popravke bicikla\nBajsologija, Izdvajamo 1 / 19.04.2022\nRadionica popravke bicikla biće održana 21. aprila od 17 do 19 časova u Kulturnom centru Magacin u Kraljevića Marka 4, saopštilo je danas udruženje građana (UG) Ulice za bicikliste.\nTema prve od osam tematskih radionica biće dijagnostifikovanje problema na biciklu, utvrđivanje kvarova, kao i saveti za kupovinu i izbor novog bicikla.\nPolaznicima će biti deljen i besplatan primerak priručnika „Beograd na pedale“, koji je u saradnji sa Hajnrih Bel Fondacijom napravilo udruženje.\nTokom aprila i maja, a zaključno sa početkom juna, biće održano još sedam radionica o popravkama najosnovnijih delova bitnih za funkcionisanje bicikla, kao što su kočnice, pogon, lanac, glava točka i menjači.\nU radionici će biti popravljani i donirani bicikli koji će se naknadno koristiti u okviru kulturnog centra kao sredstvo prevoza, čime UG Ulice za bicikliste kao stalni korisnik prostorija Kulturnog centra želi da podstakne održiv i zdrav vid putovanja od kuće do posla.\nUdruženje je pozvalo građane da pošalju fotografije bicikala koji im više ne trebaju i žele da ih doniraju, nakon čega bi ih udruženje preuzelo po potrebi uzeli i recikliralo u „komunalne“ bicikle za potrebe kulturnog centra Magacin.\nIstovremeno, ti bicikli bi služili i da se polaznici kursa na njima vežbaju da popravljajju bicikle, navodi se u saopštenju udruženja građana.\nZa šest sati vožnje bicikla – 50 dinara\nKonkurs Ambasade Holandije za dizajn bicikla\nRadionica izrade javnog štanda za popravku bicikala\nHolanđaninu koji promoviše biciklizam u Beogradu ukradena 2 bicikla


Bela kuća objavila fotografiju trenutka kada je Obama saznao za masakr u Njutaunu – Nadlanu.com\nBela kuća objavila fotografiju trenutka kada je Obama saznao za masakr u Njutaunu\nObjavljeno 4. jan 2013. / 20:36:07\nNa fotografiji koju je Bela kuća zvanično objavila vidi se predsednik SAD kako pognute glave i zatvorenih očiju sluša savetnika za nacionalnu bezbednost Džona Brenana dok mu prenosi dramatične vesti iz osnovne škole "Sendi Huk" u Njutaunu.\nBela kuća (The White House) je odlučila da sa celim svetom podeli fotografiju predsednika Baraka Obame na dan masakra u Njutaunu koji je on nazvao najgorim danom od kako je došao na čelnu poziciju SAD. Pored Obame, na fotografiji je i njegov savetnik za nacionalnu bezbednost Džon Brenan koji mu saopštava dramatične vesti da je Adam Lanca u osnovnoj školi „Sendi Huk“ ubio 26 osobe, od čega čak 20-oro dece.\nObamin položaj tela, glave i činjenica da drži zatvorene oči dok sluša potresne vesti, većina se slaže, dokaz su da ga je ovaj masakr potpuno skrhao, a verovatno mu i konačno dokazao da je SAD-u potreban strožiji zakon o oružju. Naravno, zvanični fotograf Bele kuće se „nekako“ našao u pravom trenutku na pravom mestu da napravi fotografiju koja već obilazi svet.\nZbog stravičnih zločina širom SAD-a, a nakon tragedije u Njutaunu, Obama je postavio Džoa Bajdena na čelo inicijative za postrožavanje zakona o oružju. Takođe, krajem decembra, Obama je video porukom odgovorio na peticiju vezanu za oružano nasilje koje je postalo raširena pojava u SAD.\nSAZNAJ: U Americi puška traženija od hleba i vode\nbarak obamabela kućamasakrnjutaun ubistvo\nAustralijsko leto: Najezda otrovnih meduza\nSenegalke se zbog osmeha podvrgavaju bolnom tetoviraju desni (VIDEO)\nKrvavi pir: Psihički bolesnik zaklao sedam osoba u sanatorijumu!


Obradović: Rusija će spasiti svet | Двери\n10. априла 2018. Ostavite komentarSaopštenja\nDanas je u sedištu ruske državne novinske agencije Tass u Moskvi održana konferencija za novinare u susret 4.Međunarodnom ekonomskom forumu na Jalti, koji će biti održan od 19. Do 21. aprila na Krimu.\nO programu predstojećeg foruma novinarima su se obratili predsednik upravnog odbora Fonda „Jaltinski međunarodni ekonomski forum“ i kopredsednik sveruske organizacije „Delatna Rusija“, Andrej Nazarov, bivši premijer savezne države Koruške, Počasni senator Gerhard Dorfler, poslanik Bundestaga Markus Fronmajer, narodni poslanik i predsednik Dveri Boško Obradović i Dragana Trifković, direktor Centra za geostrateške studije.\nNa konferenciji koja je trajala skoro dva sata, učesnici su kroz pitanja novinara dotakli i teme evrointegracija Srbije, kao i Kosova i Metohije. Pored opšte poznatih stavova učesnika konferencije iz Rusije i Srbije o ovim temama, zanimljivo je bilo čuti poslanika Bundestaga, g.Fronmajera, koji je na pitanje novinara da li podržava put Srbije u EU, odgovorio: „Za mene je Kosovo Srbija. Neka Srbi sami odluče hoće li ili ne u EU.“\nTekst obraćanja predsednika Obradovića prenosimo u celosti:\nVeliki nemački mislilac Osvald Špengler, u svom kapitalnom delu „Propast Zapada“, prorekao je da hrišćanstvu Dostojevskog i Rusiji pripada treći milenijum posle Hrista. Takođe, smatrao je da Nemačka može i treba da ekonomski sarađuje, pre svega, sa Rusijom. Ovaj dalekovidi savet Špenglera danas bi trebalo da slede svi evropski narodi. Jer, savremena Evropa i svet ne mogu se zamisliti bez Rusije. Paradoksalno, dok ovih dana jačaju antiruski politički potezi širom Evrope – u Evropi nikada nije bio jači blok političkih partija koje žele Evropu nacija, a ne EU kao američku koloniju, i koje su za mnogo čvršću i bolju saradnju sa Rusijom.\nOvogodišnji 4. Međunarodni ekonomski forum na Krimu je izuzetno važan događaj u tom smislu. Posebno je u ovim teškim danima diplomatske krize i antiruske propagande važno poslati pozitivne signale čitavoj Evropi kao i podršku Rusiji. Budućnost sveta je itekako povezana sa budućnošću Rusije.\nTeme ove konferencije na istorijskoj Jalti su sjajne i veoma važne za ekonomsku saradnju u Evropi. Srpski pokret Dveri u ekonomskoj saradnji sa Rusijom i evroazijskim integracijama vidi veliku perspektivu, posebno zato što je ekonomska saradnja sa Zapadom često uslovljena nekim političkim pritiscima, poput odricanja Srbije od KiM. To je za nas neprihvatljivo i zato dolazimo na Jaltu da učestvujemo u stvaranju savremenog međunarodnog ekonomskog poretka koji će biti oslobođen političkih pritisaka.\nRusija i Srbija su istorijski prijatelji i saveznici, i to sam imao u vidu kada sam pozitivno odgovorio na poziv na ovu značajnu konferenciju na Jalti. Radujem se novom dolasku na Krim i uspehu ove konferencije!\nKoristim se prilikom da Vladimiru Vladimiroviču čestitam pobedu na nedavno održanim predsedničkim izborima u Rusiji. To je pobeda čitavog slobodoljubivog čovečanstva, jer predsednika Putina poštuju svi narodi koji drže do dostojanstva i pravdoljubivosti. Mi, Srbi, mnogo smo stradali kroz istoriju upravo zbog toga i zato u Putinovoj Rusiji vidimo zaštitnika slobode i pravde za male narode.\nZa kraj, želeo bih da ponovim jednu krilaticu koju sam izgovorio još prilikom svog prvog boravka na Krimu: Krim je Rusija – Kosovo i Metohija su Srbija!\nAndrej NazarovBoško ObradovićDragana TrifkovićGerhard DorflerItarTasJaltaKiMKosovoKosovo i MetohijaKrimMarkus FronmajerMoskvaOsvald ŠpenglerPutinRusijaSaopštenja


Vesti, 22.05.2019, 09:00 AM\nOsnivač kompanije Huawei, Ren Žengfej, komentarišući najnoviji potez američke administracije usmeren protiv kineske kompanije, rekao je da SAD "potcenjuju" njegovu kompaniju.\nGovoreći za kineske državne medije, Ren je umanjio uticaj koja ograničenja koje je prošle nedelje uvela američka vlada mogu imati na njegovu kompaniju. On je rekao da niko ne može uhvatiti korak sa njihovom 5G tehnologijom u bliskoj budućnosti i da američki političari potcenjuju njihovu snagu.\nProšle nedelje SAD su dodale Huawei na listu kompanija sa kojima američke firme ne mogu trgovati ako nemaju dozvolu američkih vlasti.\nOvaj potez je je još jedan u nizu koje je vlada SAD preduzela u pokušaju da blokira kinesku kompaniju.\nHuawei se već neko vreme suočava sa sumnjama koje dolaze iz zapadnih zemalja, predvođenih Sjedinjenim Državama, u vezi potencijalnih rizika vezanih za korišćenje Huaweijevih proizvoda u 5G mobilnim mrežama.\nJedna od posledica odluke američke administracije da stavi Huawei na crnu listu bila je Googleova odluka da prekine saradnju sa kineskim tehnološkim gigantom, kome je američka kompanija ukinula ažuriranja za svoj mobilni operativni sistem Android. Pored toga, Huawei je izgubio pristup i popularnim Googleovima aplikacijama i servisima, uključujući Google Play prodavnicu, Gmail i Youtube.\nMeđutim, ubrzo pošto je Google napravio pravu pometnju među korisnicima najavom prekida saradnje i ukidanjem pristupa ažuriranjima, aplikacijama i servisima, oglasio se američki ministarstar trgovine Vilbur Ros koji je rekao da je njegovo ministarstvo izdalo privremenu licencu koja je omogućila nekim kompanijama da nastave da podržavaju postojeće Huawei mreže i uređaje.\nSAD su saopštile da će 90-dnevna licenca trajati do 19. avgusta, nakon čega će se opet odlučivati o njenom produžavanju.\nU saopštenju se navodi da ovo znači da korisnici Huawei uređaja mogu "ažurirati svoje uređaje kao i obično" i da će SAD nastaviti sa procenom situacije. Američke vlasti navodno su se odlučile na ovaj potez kako korisnici ne bi trpeli. Ali to ne znači da će Huawei moći da kupuje komponente za svoje nove proizvode od američkih kompanija. Za to će im biti potrebna dozvola koju verovatno neće dobiti.\nIpak, Ren je govoreći za kineske medije pokušao da umanji značaj ovog poteza američkih vlasti, tvrdeći da se njegova kompanija pripremala za ovu situaciju.\nMeđutim, jasno je da će posledice eskalacije američko-kineske borbe za moć u čijem se središtu već mesecima nalazi Renova kompanija, biti velike.\nKorisnici Huaweijevih uređaja su zabrinuti i pitaju se šta ovo znači za njih, i šta će se dogoditi u budućnosti. Sa druge strane, oni koji su razmišljali da kupe uređaje kineske kompanije sada oklevaju. Vrednost akcija kompanije je naglo pala, tako da bez obzira na prkosne i ohrabrujuće tvrdnje Rena Žengfeja, ovo je veliki udarac za Huawei.


Ključni proizvod za izdavače štampanih medija\nPri izradi papira potrebne su velike količine PCC-ja ili unataloženog kalcijum karbonata, kako bi se povećala bjelina papira, providnost i dosljednost. Kreč je neophodan u procesu proizvodnje celuloze, koja je osnovna komponenta papira.\nFirma Carmeuse nudi širok asortiman vrhunskih proizvoda od kreča u proizvodnji papira i celuloze, kao i kapacitet za vršenje laboratorijske provjere poluindustrijskih pokušaja. Njeni proizvodi generišu PCC, punilo koje utiče na konačan izgled papira, osjećaj i štampanje. Kreč se takođe koristi za regeneraciju kaustične sode kod proizvodnje celuloze, kao agens za izbjeljivanje celuloze, i kao sredstvo za čišćenje vode nastale tokom proizvodnje celuloze. Živi kreč pomaže proizvođačima celuloze pri rastvaranju neceluloznih elemenata drveta.


Lučonoše ulaska u Evropsku uniju i njihovo antievropsko delovanje\nKP dom Srbija\nKako je u Srbiji sve drukčije od onoga kako spolja izgleda, tako su i optužbe za antievropsko ponašanje koje demokratske koalicije upućuju na imenovane i neimenovane adrese samo dim i magla iza kojih se kriju njihove pljačke, zarobljavanja tuđe imovine, vlastohleplje, pa i veleizdajničko olajavanje sopstvene domovine i naroda.\nU deceniji zavođenja demokratije u Srbiji, nekadašnji spoljni zid sankcija odrezan od strane međunarodne zajednice devedesetih godina, zamenjen je unutrašnjom izolacijom koju intenzivno sprovode ovdašnje političke oligarhije.\nSve koalicije od oktobarskog prevrata 2000. godine do danas, svojim antievropskim ponašanjem usporavale su napredovanje ili otvoreno radile protiv evropskog puta za koji uporno i danas govore da nema alternativu.\nNa taj način su stvorene "sankcije posle sankcija", jedan unutrašnji birokratski zid u duhu varvarskih kultura precrtan u dobroj meri iz modela orijentalnih despotija.\nBezvezni i bezvizni režim\nJedno govoreći a drugo sprovodeći, sve posleoktobarske vlade, manje ili više, završno sa vladom Mirka Cvetkovića, počinile su toliko štete sopstvenom narodu i državi, da je sad već izvesna mogućnost skorašnjeg putovanja u zemlje Evropske unije bez vize (2010. godine), došla kao zakasnela terapija klinički mrtvom organizmu. A sloboda putovanja, i sve druge slobode, imaju smisla tek povratkom u život.\nMože li se Srbija vratiti u život nakon lopovske tranzicije, kriminalnih monopola, korupcije, višepartijske diktature, i svega što je od građana ove zemlje napravilo uhapšenike, taoce, najamnike i dužnike koji plaćaju zelenaške kamate najsurovijim bankama u savremenoj Evropi?\nAko je takav proces uopšte moguć, on ne može proći bez revizije barem 500 najskandaloznijih privatizacija, zabrane kriminalnog otimanja gradskog građevinskog zemljišta, sprovođenja zakona o povratku imovine otete od građana posle Drugog svetskog rata, i mnoštva krivično procesnih radnji koje bi usledile nakon toga.\nSvakako, povratak Srbije u život nije moguć ni bez razbijanja sprege između vodećih političkih činilaca i vlasnika prljavog kapitala koji su sebi kupili društveni ugled i potpunu kontrolu nad životom građana, medijima i politikom. No, takav proces neće doći na dnevni red bez velikih društvenih lomova, za šta ovaj umoran, rasprodat, hipnotisan i opljačkan narod više nema snage.\nSprega zelenaških banaka, surovog monopolskog tržišta i bahatih ministara-podanika, stvorila je od Srbije jedan sumoran kazneno-popravni dom za milione građana koji su željni bilo kakvih promena. Uzajamno se optužujući za antievropsko ponašanje, nekoliko vodećih parlamentarnih stranaka u Srbiji, poput DS, DSS, G-17, SNS, SRS, stvorili su neopisiv zamor i gnušanje kod miliona birača o samoj ideji i smislu ulaska u Evropsku uniju. Preciznije, javnost u Srbiji do dana današnjeg nije na pravi način obaveštena o tome šta su prednosti a šta mane ulaska u ovu veliku zajednicu naroda.\nDirektor nemačke organizacije Inicijativa za evropsku stabilnost Gerald Knaus je još pre nekoliko godina skrenuo pažnju na to da u slučaju Srbije "...Evropska unija ne zna šta da radi, jer niko nije verovao da će, osam godina posle pada Slobodana Miloševića, antievropsko raspoloženje biti tako jako zastupljeno u Srbiji. Unija ne zna šta da radi i zato je, da bi pomogla proevropskim snagama, priredila glorifikovanu propagandnu vežbu posle koje su stvari u suštini ostale iste kakve su bile i pre toga."\nKnaus koji važi za velikog poznavaoca prilika u Srbiji, upitao se, između ostalog: "...Da li će neki sporazum koji će stupiti na snagu tek kada Ratko Mladić bude u Hagu - što je već dugo politika Unije - zaista uticati na nezaposlenog radnika u Leskovcu ili na seljaka u Šumadiji?"\nKnaus, govoreći o političkim svađama u Srbiji zbog Sporazuma o stabilizaciji i pridruživanju, optužuje Evropsku uniju da je propustila bar jednu priliku da situacija u Srbiji danas bude bolja nego što je to bila ranije, pa navodi i neke primere koji govore da nikakvi papiri iz Brisela ne mogu sprečiti moguće samoizolacije pojedinih zemalja:\n"... Od kada su Grčka i Turska potpisale Sporazume o pridruživanju i stabilizaciji, ranih 60-ih godina, u obe zemlje su se dogodili vojni udari. Zaključak je da ovakvi sporazumi nisu baš najbolji instrument za uticanje na interne političke sukobe."\nKakvu laž saopštavaju ovdašnji vodeći političari kad govore o Srbiji kao "lideru u regionu" (te da Evropska unija jedva čeka da primi tog "lidera"), razotkriva Knaus u tri rečenice:\n"...Unija je u pravu u stavu da je Srbija važan igrač u regionu. To, međutim, u Srbiji ne sme da bude protumačeno, kao što često jeste, da je, što se tiče Evropske unije, Srbija ključna za stabilnost regiona. To već dugo vremena nije slučaj."\nDa su unutrašnje sankcije koje kriminalizovana državna birokratija surovo sporovodi nad svojim građanima primećene i iz toliko željene Evrope, govori podatak da je tokom prošle godine bilo govora u Briselu o uvođenju sankcija Srbiji zbog neefikasne borbe protiv korupcije. Mada je u srpskoj javnosti ta vest bila slabo zapažena, Evropska unija je potegla za sankcijama prema Bugarskoj kao svojoj članici, iz istih razloga pre samo dve godine.\nSvoje pravo lice, sadašnja politička vlastela u Srbiji pokazala je upornim skrivanjem načina finansiranja svojih stranaka i upornim odbijanjem zakonskih rešenja kojima bi ova, očigledno kriminalna aktivnost, bila zaustavljena.\nRazlog je više nego jasan: svaka stranka ima svoga "kuma" koji plaća, ne u dobrotvorne svrhe nego u fond za spasenje sopstvenih imperija, nastalih na pljački državne i društvene imovine, na krvi i znoju miliona radnika koji su tokom tranzicije opljačkani, prevareni, i dodatno psihološki slomljeni jer su bili svedoci uništavanja svega što su decenijama stvarali. Ako je poznato da je većina srpskih multimilionera u poslovnim i drugim vezama sa svetskim korporacijama, jasno je zbog čega takozvana politička elita ne želi, ne može ili ne sme da dotakne to osinje gnezdo. Tako stvorena sistemska korupcija, zakucala je prvi ekser u mrtvački sanduk pokojne radničke klase.\nTek kad neko zvanično u Srbiji objavi povezano vlasništvo kapitala u dvadeset najjačih kompanija, može biti govora o konačnom obračunu sa ovim mračnim čuvarima tamnice u kojoj najmanje 4 miliona ljudi živi ispod granice siromaštva, zapravo, takoreći vegetira, dok su monopolske cene osnovnih proizvoda za život veće od onih u Evropskoj uniji, negde i po više puta. Na taj način je udaren temelj unutrašnjim sankcijama koje zvanično ne postoje, a nezvanično su kamen oko vrata svakom građaninu Srbije.\nEvropska unija jeste istorijski projekat objedinjavanja svih naroda i država pod istim krovom, pod istim monetarnim i tržišnim uslovima, sa istim sistemom vrednosti, na principu uravnoteženog razvoja, pa je tako, gledajući samo primer Grčke, koja je od 1987. godine iz fonda EU bespovratno dobila 115 milijardi evra, vrlo privlačno biti u tom društvu.\nNo, sa druge strane, u Srbiji postoje vrlo ozbiljne i na sve spremne snage koje žele dobrobit samo sebi i svojim familijama, te ih širi društveni interesi ne zanimaju. U tom smislu ih, takođe, uopšte ne zanima ni ulazak Srbije u Evropsku uniju, jer će tada pravila njihovog poslovanja biti potpuno promenjena.\nKonačno, one snage koje su protiv svakog približavanje Evropi, snažno korumpiraju svaku ovdašnju političku koaliciju, ne samo iz razloga zaštite svojih ličnosti i kapitala nego i zato da kompromituju i lakše ucenjuju svakoga ko se usudi da krene na njih.\nEvroazija i kurtoazija\nSrpske političke svađe oko evropskih i antievropskih snaga i ponašanja, uzajamno optuživanje ko je za Aziju a ko za Evropu, predstavlja jeftino pozorište u kome igraju amaterski glumci na isto takve scenarije. Suština je, međutim, prilično različita...\nPortparolka Demokratske stranke Jelena Trivan, u jednoj od ranijih izjava tokom trajanja vlade Vojislava Koštunice, optužila je i njega i njegovu stranku da vode antievropsku politiku, iznoseći pred javnost činjenicu da su se ovi politički neprijatelji borili za poništavanje Sporazuma o stabilizaciji i pridruživanju Evropskoj uniji.\nSa druge strane, predsednik Liberalno-demokratske partije Čedomir Jovanović, govoreći o predstavnicima sadašnje koalicije, upozorio je Borisa Tadića, još pre dve godine, kako "...ne bi smeo da ugrožava evropsku budućnost Srbije zarad opstanka u Vladi Srbije".\nIzmeđu ove dve izjave lako je prepoznati prećutnu saglasnost da je Demokratska stranka ona politička snaga koja ima ekskluzivno pravo na sprovođenje mera kako bi Srbija jednom postala zemlja članica Evropske unije.\nProzivani Vojislav Koštunica istina i ne skriva da je protivnik bilo kakve evropske Srbije bez Kosova, te je javno predložio da Srbija odbije najavljeno ukidanje viznog režima, ako Kosovo nije time obuhvaćeno. U savršenom ludilu koje je stvoreno povodom Kosova, Boris Tadić, u svojstvu predsednika svoje stranke, države, Vlade, nevladinih organizacija, i svega pokretnog i nepokretnog, takođe drži kao taoca celokupno građanstvo u Srbiji, vodeći štetočinsku spoljnu politiku od koje ni kratkoročne di dugoročne koristi neće biti.\nOvaj nasleđen problem je bilo lakše objasniti narodu i reći mu gorku istinu, nego ga zavaravati da živi na svojoj "celokupnoj ustavnoj teritoriji".\nTačke političkog dodirivanja Tadića i Koštunice na jedinstven način drže Srbiju u istorijskom podrumu, tamo gde ju je držao i Slobodan Milošević, zaslepljen verom u sopstvenu važnost i nepostojećim saveznicima.\nIstraživanja raspoloženja građana Srbije kažu da narod nema ništa protiv Evropske unije, niti protiv ulaska u nju, ali ima protiv ulaska u NATO pakt.\nNo, vršenje progandnog zastrašivanja u svakoj predizbornoj kampanji od strane onih kojima su puna usta Evrope i "evroatlantskih integracija", potpuno su u duhu svih prohujalih staljinizama, socijalizama i titoizama, a poklič da nešto ili neko nema alternativu, čuo se i sredinom devedesetih godina, takođe iz usta Slobodana Miloševića, koji je u završnici jugoslovenskog raspada tvrdio da čak ni mir nema alternativu.\nDanas, kad evropski put nema alternativu, i dok taj slogan izgovaraju na smenu ministri Đelić, Dinkić, Milosavljević i svi ostali redom, a ponajviše sam predsednik Tadić, sve deluje isto tako frustrirajuće, jer ako nema alternative onda je stanje u državi veoma loše.\nSrećnije evropske zemlje, uprkos regularnom članstvu u zajednici, uvek imaju alternativu. Ličnosti iz vrha srpske politike koje danas učestvuju u proslavi svega što je evropsko, nikada nisu ni reč progovorile o manama i nedostacima kojih u toj zajednici ima i koji i Srbiju, ako jednom dotle stigne, tamo čekaju.Šta će Srbija doneti Evropskoj uniji a šta Evropska unija Srbiji, o tome takođe nema puno govora u javnosti.\nUglavnom traje "loženje" naroda oko dolaska do evropskih "pretpristupnih" i "pristupnih" fondova, a lokalni lopovi, koji su već oteli sve što su u Srbiji mogli da otmu, jedva čekaju da "zahvate" sredstava i smišljaju prevare poput one koju je izveo Miodrag Kostić Kole, kralj srpskih šećerana, kad je na prvu ponudu Brisela za kupovinu ovog strateškog proizvoda reagovao tako što im je prodao šećer od trske umesto od repe i time sebi strpao u džep nove desetine miliona evra.\nOvakvi primeri kompromitacije celokupne srpske ekonomije rođeni u toplom demokratskom mrestilištu besprizornih ajkula kakav je Kostić i njemu slični, govore o tome ko se ovde ponaša i antievropski, i kriminalno, i bahato.\nOdgovornost za stravičnu pljačku koja se desila nad gradskim građevinskim zemljištem u Srbiji, i koja i dalje nesmetano traje, snose sve posleoktobarske demokratske koalicije i njene istaknute ličnosti.\nMada ovdašnja javnost po običaju brzo zaboravlja, slučaj pokojnog gradonačelnika Nenada Bogdanovića, njegove dokazane mahinacije sa ustupanjem tuđe imovine u centru Beograda ljudima koji su dali "časnu reč" da će "čim nešto izgrade platiti gradu u kvadratnim metrima" i mnoštvo sličnih dobročinstava koje je učinio ljudima kriminalnih namera, dovoljno govore o tome kako nove demokrate shvataju Evropu u svom dvorištu.\nJoš je zanimljivije kako je na samo jednoj konferenciji za štampu, sa nekoliko puštenih suza, Bogdanovićeva udovica utišala medije koji su otpočeli istraživanje njegovih nedela, ali i postavile pitanje kako te suze mogu da utiču na rad javnih tužilaca po službenoj dužnosti. Takva Srbija, sa takvom psihologijom i sa takvim običajnim pravom, koji je skoro kanonizovan kao duhovno nasleđe iznad pisanog prava, nije dobrodošla ni u Evropi ni van nje.\nTvorci takvog društva, ovog savremenog medijsko-policijskog čudovišta, najbučnije su vođe kampanje o ulasku u "zajednicu civilizovanih naroda", oni koji igraju kolo sa lopovima ili su i sami najobičniji lopovi.\nBirokratija u Briselu je, naravno, uvidela da je među pobednicima prevrata od 5. oktobra 2000. godine, nastala jedna kriminalna imperija. Tim povodom je, što lično, što diplomatskim jezikom, rečeno svakome ko je važan ili ko misli da je važan u Srbiji, da će malo pričekati na Evropu. Predočen je i spisak nepoželjnih preduzeća i ličnosti koje su se obogatile na kriminalan način, a među njima ima poveliki broj onih za koje u Srbiji niko nikada nije čuo.\nKako funkcioniše spisak persona non grata kad se takav neko pojavi na granicama Unije, najbolje govori i slučaj neuspelog hrvatskog atentatora na predsednika Slovenije Boruta Pahora, izvesnog Josipa Zagajskog, uhvaćenog nedavno na graničnom prelazu Bregana. Zagajski je bio već duže vremena na tom spisku, a javnost je zahvaljujući ovom incidentu saznala nešto više o takvim "crnim knjigama".\nMoguće je samo pretpostavljati koliko je Srba u ovom "uglednom" društvu.\nJedan od važnih faktora unutrašnjih sankcija koje drže omču oko vrata milionima građana u Srbiji jeste i ponašanje militantnog dela Srpske pravoslavne crkve i snishodljiv odnos države prema toj struji kojoj je miliji srednji vek od ovoga veka. Prilikom donošenja Zakona protiv diskriminacije, u dnevnoj štampi je osvanuo naslov: "Vlada čeka stav Sinoda".\nDakle, civilna vlada čeka odluku crkvene vlade. Takav fenomen danas je moguć još jedino u nekoliko zemalja u svetu koje su, u stvari, verske zajednice više nego što su države.\nUprkos najnazadnijim mračnjacima unutar ove crkvene struje, lažne demokrate su uvek nalazile "poslovne interese" sa njima, dodajući još jedan prilog širokoj lepezi svojih antievropskih ponašanja.\nU ukupnom zbiru, nažalost, srpska politička vrhuška danas, i sa leve i sa desne strane, veoma dobro sarađuje samo kod otimanja, nametanja novih obaveza običnim građanima i pravljenja "projekata" od kojih će zaraditi vrlo uzak krug ljudi. Javno traju žestoke svađe između zvanično sukobljenih stranaka, a tajno i nezvanično, uz kurtoazne razgovore, traju nagodbe o daljoj raspodeli novca i visokih položaja u državnoj administraciji.\nNaravno, i Evropska unija je već odavno izgubila izvornu ideju, pa je danas i sama zarobljena u birokratskom lavirintu. Ali, od silne želje da izađu "van sebe", nedavno su zajedničku kancelariju u Briselu otvorili gradovi Novi Sad i Niš, "...u cilju ubrzavanja evropskih integracija Srbije". Ideja je "osveštana" na sastanku predsednice Skupštine Srbije Slavice Đukić-Dejanović i predsednika vojvođanske skupštine Šandora Egerešija sa rukovodstvom grada i narodnim poslanicima iz Niša.\nKako te kancelarije u Briselu funkcionišu i kakva je korist od njih, svojevremeno je objašnjavala potpredsednica Skupštine AP Vojvodine Maja Sedlarević i predsednica Odbora za međunarodnu regionalnu saradnju predstavljajući Skupštinu evropskih regija (AER), čija je Vojvodina članica još od od 2002. godine, rekavši da je "... jedna od pogodnosti AER-a razmena i obuka stručnjaka, koja se odvija u cilju zbližavanja regiona Evrope i stvaranja atmosfere solidarnosti". Naravno, običan svet u Vojvodini o ovome ne zna ništa niti ga zanima. Kao i drugde u osiromašenoj i unutrašnjim sankcijama pritisnutoj Srbiji, narod bi radije da na delu vidi razvijanje neke domaće "atmosfere solidarnosti" a ne sumanutu i svakodnevnu otimačinu, nepriličnu državi koja stremi najboljim tekovinama civilizacije.


Vesti online / Sport / Fudbal / Novi sukobi u taboru "orlova": Tadić "precrtao" Ćurčića, reagovao Savo\nFudbaler Sautemptona Dušan Tadić rekao je da neće igrati za Srbiju dok je na čelu Radovan Ćurčić. Usledila je reakcija Fudbalskog saveza Srbije. Direktor reprezentacije Savo Milošević rekao je da razlozi koje je Tadić dao kao obrazloženje zašto ne želi da igra za nacionalni tim, dok je selektor Ćurčić, ne zaslužuju komentar, ali da je zbog težine reči i rečnika koji je korišćen primoran da reaguje, iako je to najmanje što je potrebno pred važne duele sa Poljskom i Estonijom.\nNeće da mu Ćurčić bude selektor: Dušan Tadić\n- Kao neko ko je za reprezentaciju odigrao 102 utakmice moram da kažem da ovakvo ponašanje ne priliči jednom reprezentativcu. Ovim svojim gestom Dušan Tadić je pokazao da je odluka selektora bila ispravna jer se iz njegovih izjava jasno može zaključiti da je lični interes stavio ispred interesa reprezentacije. Tadić je ovim svojim činom pokazao da misli samo na sebe i da za reprezentaciju ne mari - rekao je Milošević Tanjugu.\n* Evo nade da "orlovi" mogu da odu na Mundijal\n* Ćurčićev izbor: Povratak Đuričića i Rajkovića, četiri debitanta\n- Tadićev medijski nastup bacio je senku i na sve ove momke koji su došli da se bore za svoju zemlju, da igraju za reprezentaciju. Kada neko misli da je bogom dan, da je bolji od ostalih, takvom, ma kako se on zvao, nije mesto u reprezentaciji. Srbiji su u ovom trenutku potrebni oni koji su spremni da svoje ljudske i igračke kvalitete podrede kolektivu - rekao je Milošević.\n- To nije učinio po objavljivanju spiska već na dan kada se reprezentacija okupila, samo 48 sati pre duela sa Poljskom. Tako da je licemerna njegova izjava da reprezentaciji i selektoru želi sreću. Kao što je i ceo intervju licemeran jer ga je dao tek pošto se nije našao na spisku. Zašto sve to nije rekao pre? Na kraju želim da mu poručim da je u zabludi ako misli da će se u budućnosti njegov status u reprezentaciji posle svega ovog što je uradio promeniti. Takvi reprezentaciji nisu potrebni - zaključio je Milošević.


vesti Arhive - Stranica 209 od 211 - Dan u Beogradu\nNaslovna » Arhive po tagovima: vesti (strana 209)\nObojeni program u KC „Grad“\nU KC „Grad“ (Braće Krsmanović 4), 1. februara od 22.30, biće održan koncert benda Obojeni program. Cena ulaznice je 500 dinara u pretprodaji, a na ulazu 700 dinara.\nMP „Duško Radović“ – repertoar za februar 2013.\n29. januar 2013. Pozorišni repertoari 0\nPogledajte repertoar za februar 2013. Malog pozorišta “Duško Radović” (Goce Delčeva 1).\nDan Boba Marlija: Dečja radost u KST-u\nU sredu, 6. februara od 23.00 u KST-u (Bulevar kralja Aleksandra 73) biće obeležen dan Boba Marlija koncertom benda Dečja radost. Cena ulaznice je 200 dinara.\n28. januar 2013. Film 0\nU bioskopu „Cineplexx Delta City“ biće organizovan Porodični vikend, 2. i 3. februara, kada će se prikupljati pomoć za decu iz beogradskog Prihvatilišta. Posetioci koji donesu stvari neophodne ovoj ustanovi, a čija lista se može videti na sajtu www.cineplexx.rs, biće nagrađeni besplatnim kokicama. Karte će biti deljene besplatno, a dobitnici će sami birati cenu – prilog za decu iz Prihvatilišta. …\nRekonstrukcija kule na Starom sajmištu\n28. januar 2013. BG servis 0\nTender za izradu glavnog projekta rekonstrukcije i revitalizacije centralne kule na Starom sajmištu biće raspisan u narednih 10 dana, čime će otpočeti sanacija tog memorijalnog kompleksa i biti ispravljena nepravda prema žrtvama holokausta, istakao je član Gradskog veća Željko Ožegović.\nAtelje 212 – repertoar za februar 2013.\n28. januar 2013. Pozorišni repertoari 0\nPogledajte repertoar Ateljea 212 (Svetogorska 21) za februar 2013.\nBoris Novković u Kasini, 31. januara\n28. januar 2013. Koncerti 0\nHrvatski kantautor i pop izvođač Boris Novković, 31. januara od 23.00, nastupiće u klubu „Kasina“ na Terazijama. Cena ulaznice je 1.000 dinara.\nBojan Zulfikarpašić u Sava centru\nVišestruko nagrađivani i svetski poznati jazz pijanista, Bojan Zulfikarpašić poznatiji kao Bojan Z, održaće koncert 5. marta (20.30) u Sava centru (Milentija Popovića 9).\nPan teatar – repertoar za februar 2013.\nPogledajte repertoar za februar Dečje scene Pan teatra (Bulevar kralja Aleksandra 298).\nPozorište “Boško Buha” – repertoar za februar 2013.\nPogledajte repertoar za februar 2013. Pozorišta “Boško Buha”, Trg Republike 3.\nJDP – repertoar za februar 2013.\n26. januar 2013. Pozorišni repertoari 0\nPogledajte repertoar Jugoslovenskog dramskog pozorišta (JDP, Kralja Milana 50) za februar 2013. godine.\nProgramom „Krovovi Beograda“ do velike uštede\n26. januar 2013. BG servis 0\nU prvoj polovini godine biće završeni radovi u ulici Čede Mijatovića 1, prvoj zgradi koja se sanira u okviru projekta „Krovovi Beograda“, čime će biti rešeni problemi prokišnjavanja i kompletno investiciono sređivanje svih zajedničkih delova ove zgrade.\nPage 209 of 211« Prvo...180190200«207208209210211\t»


Azerbejdžan najveći investitor, veliki donator i prijatelj Crne Gore - Svet - Dnevni list Danas\nPočetna » Svet » Azerbejdžan najveći investitor, veliki donator i prijatelj Crne Gore\nPredsednik opštine Bara primio šefa diplomatske misije i direktora Kulturno-ekonomskog centra Azerbejdžana\nPredsednik Opštine Bar Dušan Raičević primio je danas šefa diplomatske misije Azerbejdžana u Crnoj Gori Mahira Džafarova i direktora Kulturno-ekonomskog centra Azerbejdžana u Crnoj Gori Sejrana Mirzazadea.\n1Piše: B. Pejović 03. februara 2020. 20.44 Izmenjeno: 20.45\nPredsednik Opštine Bar Raičević, kako je saopšteno iz opštine Bar istakao je značajne investicione projekte i prepoznate potencijale Crne Gore i iskazao zadovoljstvo što su incijalni koraci vizionrstva Azerbejdžana krenuli upravo u Baru što je dalo plodove uspešne saradnje.\nŠef misije Džafarov istakao je da Bar ima posebno mesto u njihovoj diplomatskoj misiji i naveo da se uspešnost uzajamnog partnerstva ogleda u činjenici da je Azerbejdžan najznačaniji investitor u Crnoj Gori u poslednje tri godine. Osim investicija Azerbejdžan je opredelio i značajne donacije širom Crne Gore što ukazuje na zavidan nivo prijateljskih odnosa.\nDirektor Kulturno-ekonomskog centra Sejran Mirzazade istakao je da je poseta opštini Bar prva u nizu zvaničnih poseta crnogorskim lokalnim upravama što nije slučajnost s obzirom na to da su prijateljski odnosi dve zemlje započeli upravo u Baru.\nU Baru je 2011. otvoren Kulturno-ekonomski centar Azerbejdžana koji se od 2017. nalazi u Podgorici i koji od samog osnivanja deluje kao „kuća prijateljstva“, kazao je Mirzazade.\nAzerbejdžan, Crna Gora, opština BarPodgorica\n03. februara 2020. u 21.45\nKakva divna prica…U toj nesrecnoj zemlji vlada isto divljanija kao u Crnoj Gori I Srbiji..Naravno da ce od lako stecenih para a zna se kako deliti po neku mrvicu nekom jadovu..Tacno se zna sa koje privredne grane stize taj novac….O tome se ne govori a opis tog zanimanja detaljno je opisan u krivicnim zakonima vecine zemalja…No kod nas u sirem okruzenju je bas to izvor prihoda cini se..a I deobe reklo bi se !


ALBANCI IZAZVALI INCIDENT U BRISELU: Predstavnici lažne države vređali srpski tim na pregovorima | Novosti.rs\nŠEF srpske delegacije Petar Petković rekao je danas u Briselu da razgovori nisu bili laki i da je srpski tim insistirao na tome da se ispuni sve što je dogovoreno, a pre svega na Zajednici srpskih opština, kao i da je pokrenuo pitanje nestalih osoba.\n- Iza nas je tri i po sata veoma teških razgovora, to samo govori u kakvoj poziciji se danas država Srbija nalazi, ali verujte naš tim se borio hrabro i odlučno i najbitnije argumentovano. Mi dobro razumemo situaciju u kojoj se nalazimo i zato težimo kompromisnom rešenju - rekao je Petković posle nove runde dijaloga na tehničkom nivou.\nOn je naveo da razgovori nimalo nisu bili laki i da je na momente bilo čak i vređanja od albanske strane.\n- Mi smo odgovarali na sve što je trebalo da odgovorimo, vrlo argumentovano, snažno, i sa činjenicama ni na jedno pitanje nismo ostali dužni da ne odgovorimo drugoj strani - naveo je Petković dodajući da je naša prezentacija trajala gotovo dva sata i da je srpska strana govorila pre svega o formiranju ZSO s obzirom da juče navršeno 3000 dan kako je potpisan Briselski sporazum i kako ZSO nije formirana, a to je pre svega odgovornost Prištine.\nSKANDALOZNA ODLUKA PRIŠTINE: Usvojena rezolucija kojom se osuđuje navodni genocid u Srebrenici\n07. 07. 2021. u 12:27\n- Govorili smo i o pitanju energetike, o incidentima na KIM, o pravosuđu - rekao je Petković.\nOn navodi da je prištinska strana imala prezentaciju oko 20 minuta, a da ni rečju nisu pomenuli nestale osobe.\n- Vidimo i danas, juče i prethodnih dana kako albanski političari na sva zvona govore o zločinima, o pitanju nestalih, a kada dođu u Brisel i kada konkretno treba da se odgovara na pitanje kako da rešimo to pitanje, kako da pronađemo sve nestale, nijednom rečju u prezentaciji Prištine nije pokrenuto to pitanje - rekao je Petković.\nOn je izjavio da je srpska strana pokrenula pitanje nestalih i sve u vezi sa tim, jer je to civilizacijsko pitanje koje mora da bude rešeno.\n- Kada reč o formiranju ZSO , mi smo jasno rekli da je to uslov svih uslova, ako hoćemo da idemo dalje, da to podrazumeva ostvarenje kolektivnih prava za srpski narod na KIM, jer brojni incidenti, napadi na našu imovinu, na imovinu SPC samo potvrđuju koliko je neophodno formiranje ZSO - istakao je Petković.\nOn je naveo i da je prištinska strana u trenutku kada je počelo da se govori o sporazumima koji treba da budu sprovedeni, rukovodila samo tehničkim pitanjima.\nPetković je istakao da je neprihvatljivo da se ne pominju ZSO i sva druga pitanja koje je srpska delegacija pokrenula, navodeći nestale, interno raseljene, kao što je Dragica Gašić iz Đakovice.\n- Bilo je veoma teško, napeto, a mi smo tu da se borimo za interese srpskog naroda na KiM - poručio je Petković.\nŠef srpske delegacije je rekao da su oni govorili o tome da ne postoje trgovinske barijere, a da je on pokazao sliku malog Nikole Periće, i pitao ih šta govore rane na dečaku od 13 godina.\n- On je simbol stradanja svih naših ljudi u poslednje vreme, imamo 75 incidenata samo od početka godine i zato je važno da pregovaramo - rekao je Petković i dodao je sve to preneo pregovaraču iz Prištine Besniku Bisljimiju.\n- On je rekao ne želim da te slušam, a ja sam rekao, ja želim da vas slušam jer moramo da razgovaramo. Sudbina je opredelila da srpski i alabanski narod živi na KiM, moramo da tragamo za rešenjima - naveo je Petković.\nŠef srpske delegacije je rekao da su se bez obzira na svu emotivnost, složili da treba da se ide u pravcu razgovora, i da i prištinska strana polako shvata koliko je neophodno da dođe do ispunjenja prethodno postignutih sporazuma.\n- Zato se zahvaljujem Miroslavu Lajčaku i njegovom timu, koji bio konstruktivan i ponovio sve ono na čemu insistiramo, da ugovori moraju da se poštuju i da ako hoćemo dalje, mora ZSO da se ispuni i sve dogovoreno - zaključio je Petković.\nKosovo i Metohija pregovori Beograda i Prištine pregovori u Briselu kancelarija za KiM Petar Petković Kancelarija za Kosovo i Metohiju\nDIREKTOR Kancelarije za Kosovo i Metohiju dr Petar Petković objavio je na svom Fejsbuk profilu da je na KiM sve spremno za obeležavanje Dana srpskog jedinstva, slobode i nacionalne zastave.\nNEMATE NIKOG BLIŽEG OD SVOJE DRŽAVE: Petković razgovarao sa Srbinom kom je u požaru izgorela imovina\nDIREKTOR Kancelarije za Kosovo i Metohiju dr Petar Petković objavio je na svom Fejsbuk nalogu da je tokom boravka na Kosovu i Metohiji razgovarao sa Bobanom Božićem iz Plemetine kome je u požaru 5. avgusta izgorela gotovo čitava ekonomija kao i da je dogovoreno na koji se način dodatno može pomoći ovoj porodici.\n22. 08. 2021. u 13:18


Saradnja u oblasti poljoprivrede | M novine Sremski informativni portal\nM novine Sremski informativni portal > Poljoprivreda > Saradnja u oblasti poljoprivrede\nSremsku Mitrovicu je 6. marta posetila kineska privredna delegacija iz grada Hudžou (Huzhou), u cilju pronalaženja mogućnosti investiranja u oblasti poljoprivrede. Sastanak je održan u Gradskoj kući, kojem je pored predstavnika lokalne samouprave, prisustvovao i ministar poljoprivrede i zaštite životne sredine Branislav Nedimović.\n– Tema naše posete jeste poljoprivreda i vodni resursi. Naša delegacija došla je ovde da istraži mogućnost saradnje u oblasti poljoprivrede i upravljanja vodnim resursima. Cilj posete Sremskoj Mitrovici i Srbiji jeste jačanje saradnje i razmena iskustva u oblasti poljoprivrede – rekao je član kineske delegacije Zhu Kunmin.\nTomislav Janković, predsednik Skupštine Grada Sremska Mitrovica izjavio je da su gostima iz Kine predstavili potencijale Sremske Mitrovice.\n– Razgovarali smo o svim potencijalima koje Grad Sremska Mitrovica ima u oblasti poljoprivrede. To je pre svega proizvodnja hrane, navodnjavanje, ali i izvoz naših proizvoda u Kinu. Svedoci smo da se saradnja između Kine i Srbije u poslednjih godinu do dve dana podiže na viši nivo. Nadamo se da će kineske investicije biti prisutnije kako u Sremskoj Mitrovici, tako i u Vojvodini i čitavoj Srbiji – rekao je Janković.


Radio televizija Rožaje - CG ima najnižu stopu migracije mladih na Balkanu\nČetvrtak, 29 Oktobar 2020 08:29\nCG ima najnižu stopu migracije mladih na Balkanu\nBez obzira na to što Crna Gora ima najnižu stopu migracije mladih među balkanskim zemljama ili čak nižu od nekih zemalja EU, trend je i dalje negativan, što znači da na ovaj izazov treba tražiti ne samo nacionalni, već i regionalni odgovor, rekao je ministar vanjskih poslova Srđan Darmanović.\nKako navode, Darmanović je učestvovao na online konferenciji „Mladi, migracije i demografski izazovi na Zapadnom Balkanu“, koja je organizovana u okviru njemačkog predsjedavanja Savjetom EU.\nU fokusu razgovora bila je aktuelna situacija u regionu, kao i utvrđivanje zajedničke strategije za zemlje porijekla i odredišta, posebno imajući u vidu izazove na Zapadnom Balkanu nastale usljed pandemije Covid-19.\nDarmanović je ukazao na značaj promovisanja i podsticanja angažovanja mladih širom Evrope, što je, kako je ocijenio, od presudnog značaja u vremenu najizazovnije globalne krize u ovom vijeku.\n"Bez obzira na to što Crna Gora ima najnižu stopu migracije mladih među balkanskim zemljama ili čak nižu od nekih zemalja EU, trend je i dalje negativan, što znači da na ovaj izazov treba tražiti ne samo nacionalni, već i regionalni odgovor", kazao je šef crnogorske diplomatije.\nOn je ocijenio da mobilnost mladih treba olakšati priznavanjem akademskih i profesionalnih kvalifikacija, pri čemu je istakao da su stvaranje kvalitetnijih radnih mjesta, razvijanje vještina i podsticanje preduzetništva ključni faktori za borbu protiv nezaposlenosti.\nDarmanović je izrazio uvjerenje da će Crna Gora nastaviti da sprovodi politiku koja će odražavati očekivanja, težnje i talente mladih i istovremeno ostati posvećena regionalnoj saradnji pod okriljem EU, u cilju stvaranja njihove bolje budućnosti na Zapadnom Balkanu.\nŠef njemačke diplomatije Heiko Mas poručio je da su ključni koraci za Zapadni Balkan sprovođenje Ekonomskog i investicionog plana Evropske komisije, rješavanje otvorenih bilateralnih pitanja i pridruživanje zemalja regiona EU.\nNa konferenciji su, osim domaćina i ministra vanjskih poslova Njemačke, učestvovali potpredsjednica Evropske komisije za demografiju i demokratiju Dubravka Šuica, evropski komesar za susjedsku politiku i proširenje Oliver Varhelji, državni sekretar u Ministarstvu vanjskih poslova Njemačke Majkl Rot, kao i predstavnici ministarstava vanjskih poslova zemalja Zapadnog Balkana.\npogledano 270 puta


Beograd • 08.04.2012.\nGoogle pokušava da uništi Kindle Fire\nSve je veći broj glasina o nastupajućim Google tablet računarima, što je zaista neobično imajući u vidu da oni ne donose ništa novo. Google je već i zvaničnim putem najavio da će proizvoditi Android tablet uređaj. Međutim, zaključak koji je generalno izvučen zapravo je pogrešan. Google se nije usmerio na Apple već na Amazon.\nOva kompanija najveća je konkurentska pretnja koja preti Android-u. Amazon je prilagodio Android, predstavio sopstveni hardver, izbacio Google-ov pretraživač u korist svog Silk-a, oformio prodavnicu aplikacija koja je alternativa za Google Play i obezbedio korisničko iskustvo kakvo pružaju konkurentski Apple proizvodi. U toku samo jednog kvartala, Amazon Kindle Fire zabeležio je veliki skok u odnosu na druge Android tablete i zauzeo čvrsto mesto iza iPad-a.\nSvaki prodati Kindle Fire je još jedna cigla u zidu uspeha u okviru Android ekosistema. Amazon je Kindle Fire najavio krajem septembra prošle godine. Prema zvaničnim podacima, tokom četvrtog kvartala isporučeno je 4.7 miliona Kindle Fire uređaja i time je Amazon zabeležio daleko bolje rezultate u odnosu na kompaniju Samsung. Proizvođači Android tablet računara imaju 16.8 i 5.8% tržišnog udela, respektivno, dok je Samsung zabeležio blagi rast sa 5.5% u toku trećeg kvartala.\nTreba naglasiti činjenicu da je Kindle Fire u velikoj meri odgovoran za povećanje tržišnog udela u okviru Android tržišta – 44.6% tokom četvrtog kvartala, što je povećanje od 32.3% u odnosu na prethodna tri meseca. Tokom četvrtog kvartala dva vodeća operativna sistema bila su iOS i Amazon Android, sa kombinovanim tržišnim udelom od 71.5%. Amazon-ov Kindle Fire po ceni od $199 fokus je velikom broju informacija o Google tablet računaru i to sa razlogom.\nNedavno istraživanje je pokazalo da većina kupaca jednostavno ne želi da potroši više novca. Međutim, kod Kindle Fire postoji nešto mnogo bitnije od cene. Tu su i drugi tableti po sličnoj ceni, kao što je Lenovo Ideapad A1 koji daleko zaostaju iza pomenutog Kindle Fire, pa se zaključuje da će iPad konkurentni morati da obezbede mnogo više od niže cene ukoliko žele da zaista budu konkurentni i ugroze uspešnost i popularnost Kindle Fire.\nToga su čelnici kompanije Google svesni pa su doneli odluku da teškom artiljerijom napadnu Amazon. Ono na šta se Google oslanja jeste, pre svega, Google brend, koji je dobro poznat i cenjen a brend i prihvatanje od strane korisnika zapravo predstavlja sve u poslovanju. Ova kompanija moraće da se odlučiti i na istu cenu, jer opcija više cene ne igra ulogu. Takođe bi mogli da ponude i Ice Cream Sandwich, najnoviju Android verziju.\nOsim toga, Android ekosistem takođe treba da se pripremi za nastupajuću Google Android ponudu koja će biti konkurent Amazon-u, a veliku ulogu sigurno će odigrati i integracija budući da je Google u procesu integracije svih svojih proizvoda i usluga od kojih je veliki broj njih vezan za Android i, u najvećoj meri, Ice Cream Sandwich.\nPrethodno izvršena ingtegracija kada je reč o smart telefonima pokazala se veoma uspešnom pa se kompanija nada ponavljanju ovog uspeha. Ne treba zaboraviti ni referentni dizajn, koji je takođe veoma važan. U slučaju da Google ne uspe u svojoj nameri, biće dva Android-a koji će se takmičiti protiv iOS tableta.


Милош Јовановић: Потребно покренути јавну расправу о ЕУ (ВИДЕО) – Демократска Странка Србије\nMiloš Jovanović: Potrebno pokrenuti javnu raspravu o EU (VIDEO)\nPočetna / AKTUELNO / Vesti / Vesti u slajderu / Izdvojene vesti / Najnovije vesti / Miloš Jovanović: Potrebno pokrenuti javnu raspravu o EU (VIDEO)\n“Današnju akciju izvodimo kako bi ukazali na jednu u potpunosti nenormalnu i prilično poraćavajuću činjenicu – da ovih bezmalo 10 godina koliko traje bezalternativni evropski put Srbije u zemlji nismo organizovali ozbiljnu javnu raspravu o tome” rekao je Miloš Jovanović tokom akcije DSS “Vreme je za javnu raspravu o EU”, održane u Knez Mihailovoj ulici.\n“Niko još nije postavio pitanje šta nam taj evropski put donosi, a šta nam, možda, odnosi i da li je uopšte dobar za zemlju. To pokazuje ozbiljno odsustvo intelektualne zrelosti političkih, a donekle i medijskih elita, jednu vrstu odsustva zrelosti čitavog društva”, konstatovao je predsednik Demokratske stranke Srbije.\nTo je, kako je naglasio, poražavajuća iinjenica, a nemoralno je to što je Srbija jedinstven slučaj, “jer nema države koja je išla ka EU a da nije organizovala raspravu da li je to dobro za nju”.\nPrema njegovim rečima, razlog više da se počne javni dijalog jeste činjenica da se od Srbije traži da se odrekne dela svoje teritorije, ali i to što je EU u ozbiljnoj krizi. Kako je dodao, EU se suočava sa najdubljom krizom zbog zahteva Katalonije za nezavisnošću i podsetio da je Evropa već pogođena migrantskom krizom, a pre toga i finansijskom krizom.\nJovanović je zato pozvao sve političke aktere, i vlast i opoziciju, kao i medije, da se konačno otvori ta rasprava, jer se sada počelo “diskutovati o stvarima koje su skoro apsurdne – da li je nešto naše naše”, a na to se svodi unutrašnji dijalog o Kosovu.\nPredsednik Političkog saveta DSS-a Miloš Ković rekao je da se DSS zalaže za ozbiljan i racionalan dijalog o EU, jer je taj projekat “brod koji tone”.\n“Katalonija je najozbiljnija kriza Evropske unije od njenog nastanka. Šta znači kada države EU tretiraju Španiju na jedan način, a bivšu Jugoslaviju na potpuno drugi način? Šta znači hapšenje vođa secesionista u Španiji, a šta znači hrabrenje i oružana podrška secesionistima u Jugoslaviji i Albancima na Kosovu i Metohiji? Da li to znači da građane Srbije tretiraju kao ljude drugog reda upitao je Ković i dodao da “Evropska unija sve više postaje proširena Nemačka”.\n“Tražimo razumnu i racionalnu raspravu o spoljnoj politici Srbije” zaključio je Ković.\nNa pitanje kako komentariše intervju predsednika Srbije Aleksandra Vučića Insajderu Jovanović je odgovorio da je on bio “dobro uigran”, što navodi na pomisao da očigledno sprema vanredne parlamentarne izbore, za koje ne postoji nikakav razlog.\n“Očigledno je bio dobro uigran intervju, isto kao i nekoliko njegovih poslednjih intervjua, besprekorno izvedenih u smislu političke komunikacije.\nOn je istakao da intervju nije gledao jer “više ne gleda Vučića, a kad bi gledao morao bi po ceo dan da bude ispred televizora, pošto je on prilično često na ekranima”, nego je o tome šta je predsednik Srbije pričao pročitao u medijima i “čuo od kolega koje su ispratile intervju”.\nAkciji su prisustvovali potpredsednik Predrag Marsenić, Dragan Maršićanin, Aleksandar Popović, predsednik Gradskog odbora Velimir Gavrilović i drugi funkcioneri stranke.\nZaustaviti privatizaciju PKB-a


Uhapšena Romana, pljačkala novac sa bankomata - Kuckaj\nPočetna/Showbiz/Domaći/Uhapšena Romana, pljačkala novac sa bankomata\nUhapšena Romana, pljačkala novac sa bankomata\nDvoje srpskih turista uhapšeno je u Australiji zbog korišćenja sofiticiranog sistema kojim su snimali kako ljudi koriste bankomate, a zatim kopirali podatke i bankovne kartice i oni su osuđeni na 14 i 12 meseci zatvora. Uhapšena Romana, pljačkala novac sa bankomata\nDvoje srpskih turista uhapšeno je u Australiji zbog korišćenja sofiticiranog sistema kojim su snimali kako ljudi koriste bankomate, a zatim kopirali podatke i bankovne kartice i oni su osuđeni na 14 i 12 meseci zatvora.\nPjevačica Romana Panić (45) i agent za prodaju nekretnina Filip M. (40) sumnjiče se da su tokom marta i aprila postavili uređaje za snimanje na tri bankomata u Brizbejnu, prenosi autralijski portal “9njuz”.\nOni su u Australiji boravili kao turisti gdje su zapali u probleme sa novcem prije nego što su smislili plan kako da “napune svoje novčanike”, izjavio je sudija Okružnog suda u Brizbejnu Pol Smit.\nFilip M. je priznao krivicu za 18 tačaka optužnice, Romana P. za 16 i oni će, pored toga što će morati da vrate novac, morati u zatvor – Filip M. 14 meseci, Romana P. 12. meseci, odnosno biće puštena uslovno poslije tri mjeseca.\nAustralija bankomati pljačka Romana Panić


Kineski go majstor nadmudrio kompjuter\nBeta 13. marta 2016. 15:55\nSvetski šampion u igri go, jednoj od najsloženijih igara na svetu, uspeo je danas da nadmudri veštačku inteligenciju i pobedi Guglov kompjuterski program Alfago u igranju drevne kineske igre.\nJužnokorejski majstor u igranju goa Ju Čang Hjuk (33) izjavio je nakon pobede da je konačno uspeo da pronadje slabost u softveru i tako pobedi mašinu, navodi agencija AP.\n„Ova pobeda mi znači toliko da je ne bih menjao ni za šta na svetu“, prokomentarisao je uz osmeh svetski šampion.\nJu Čang Hjuk je naveo da veštačka inteligencija nije uspela da adekvatno reaguje na njegove neočekivane poteze, što je dokaz da mašina ne može da se nosi s iznenadjenjima.\nGuglov program pobedio je južnokorejskog šampiona u igranju kompleksne igre u tri od pet predvidjenih mečeva.


Društvo i ekonomija: Heritidž lista:Srbija napredovala do ispod proseka - BalkaniYUm.TV '); } //]]>\nHeritidž lista:Srbija napredovala do ispod proseka\nSrbija je napredovala na indeksu ekonomskih sloboda zauzevši 90 mesto, ali je i dalje ispod svetskog i regionalnog proseka, saopštila je danas Heritidž fondacija (Heritage). Veliko pogoršanje "kontrole državne potrošnje".\nNa godišnjoj listi, koja je sačinjena sa "Vol strit džurnalom" (Wall Street Journal),\nSrbija je loše plasirana jer je u njoj korupcija i dalje široko raspostranjena a nedostatak nezavisnosti i transparentnosti u pravosudnom sistemu nastavlja da podriva vladavinu zakona i poverenje investitora.\nSrbija je na listi ekonomskih sloboda zauzela 90. mesto između Maroka i Svazilenda koji je prva država u kategoriji "uglavnom neslobodne".\nU izveštaju se dodaje da će tranziciju ka otvorenijoj i dinamičnijoj tržišnoj ekonomiji zahtevati značajnu posvećost dubokim istitucionalnim i strukturnim reformama.\nU odnosu na prethodnu godinu Srbija je popravila rezultat za 0,6 poena s poboljšanjima u 5 od 10 ekonomskih sloboda, među kojima su sloboda od korupcije, imovinskih prava i monetarnih sloboda, dok je zabeležen "veliko pogoršanje u kontroli državne potrošnje".\nU poslednjih pet godina, Srbija je indeks ekonomskih sloboda podigla za dva odsto i sada je prvi put ušla u kategoriju "umereno slobodna", s 90. mestom od 186 rangiranih.\nU izveštaju se navodi da premijer Aleksandar Vučić nastavlja reforme budžeta, privatizaciju i evropske integracije.\nPo pitanju "vladavine prava" Srbija je ostvarila napredak u imovinskim pravima od pet poena, gde je zuzela 66. mesto i u slobodi od korupcije gde je s rastom od osam poena zauzela 72. mesto.\nU kategoriji "veličina vlade" Srbija je zabeležila pad od 0,7 poena u fiskalnim slobodama (64. mesto) i pad od 11,5 poena (165. mesto) u potrošnji države.\nU "regulatornoj efikasnosti" zabeležen je pad u slobodi poslovanja od 1,5 poena (122. mesto), rast od 0,3 poena u slobodama u radu (56. mesto) i 5,3 poena u monetarnim slobodama (134. mesto).\nKad je reč o "otvorenom tržištu", u trgovinskim slobodama je zabeležen rast od 1,2 poena (86. mesto), dok u investicionim slobodama (36. mesto) i finansijskim slobodama (70. mesto) nije bilo promene.\nU odnosu na 2009. Srbija je napredovala u imovinskim pravima (pet poena), slobodi od korupcije (osam poena), poslovnim slobodama (1,8 poena), slobodama u radu (0,4 poena), monetarnim slobodama (6,4 odsto), trgovinskim slobodama (0,2 odsto), investicionim slobodama (35 poena), a pad je zabeležen u fiskalnim slobodama (3,5 poena) i potrošnji države (19,2 poena)


Turska planira do jeseni da vakciniše 50 miliona ljudi – Borba\nTurska planira do jeseni da vakciniše 50 miliona ljudi\nTurska planira da do jeseni vakciniše 50 miliona ljudi. Turska koja ima 83 miliona stanovnika vakcinisala je od 14. januara, kada je započela nacionalnu imunizaciju, 10,56 miliona ljudi vakcinom koju je razvilla kineska kompanija Sinovak Biotek Ltd, preneo je Rojters.\n– Ako prije jeseni budemo mogli da vakcinišemo 50 miliona naše populacije kao što planiramo, pandemija više neće predstavljati težak teret za nas – rekao je Koča.\nU Turskoj su zabilježena 2,82 miliona slucajeva korona virusa i više od 29.000 preminulih od kovid-19, pokazuju podaci Ministarstva zdravlja.\nKoča je rekao da su trenutno 42 turske provincije označene kao područja sa malim i srednjim rizikom, dok je 39 provincija registrovano kao područja visokog ili vrlo visokog rizika.\nPlenković: Hrvatska povećava broj vojnika u misiji KFOR-a na Kosovu\nŠoć: Usvojio bih tužilačke zakone mimo Evropske komisije, jer su postojeći loši


Dan online - Podgoricom: - 2019-11-14\nPodgoricom - datum: 2019-11-13 OPŠTINA TRAŽI PROJEKTANTA ZA STADION FK DEČIĆ Radiće tribinu\nOpština Tuzi raspisala je tender za izradu idejnog rješenja i glavnog projekta tribine stadiona FK Dečić. Taj dokument platiće 30.000 eura, a rok izvršenja ugovora je do kraja ove godine. Tender je raspisan po skraćenom postupku sa 37 na 22 dana, a razlog je fudbalska sezona koja je u toku.\n– Već početkom iduće godine, dok traje pauza u fudbalskom prvenstvu trebalo bi da počnu radovi. Kako se bliži kraj godine, a ovaj postupak je neophodno realizovati do tada donijeta je odluka o skraćenju roka –piše u dokumentaciji. A.D.


Slovenija nudi podršku Kosovu za članstvo u NATO-u i EU GracanicaOnline.Info\nSlovenija nudi podršku Kosovu za članstvo u NATO-u i EU\n4. avgusta 2021. 1 min read\nKosovski ministar odbrane Armend Mehaj sastao se sa novom ambasadorkom Slovenije na Kosovu Mincom Benedejčić, koja je kako se navodi, izrazila podršku Kosovu za članstvo u NATO i Evropskoj uniji, prenose mediji koji izveštavaju na albanskom jeziku.\nMehaj je izrazio zahvalnost ambasadorki Benedejčić na doprinosu Slovenije, kao zemlje članice NATO-a sa vojnim trupama u sastavu KFOR -a, kao i na angažovanju slovenačkih oficira u okviru Savetodavnog tima za vezu NATO-a (NALT).\nTakođe, Mehaj je upoznao Benedejčić sa ukupnim dostignućima kada je Ministarstvo odbrane Kosova u pitanju, kao i sa budućim strateškim ciljevima.\nAmbasadorka Benedejčić izrazila je spremnost da podrži proces članstva Kosova u međunarodnim bezbednosnim inicijativama i organizacijama i da podeli iskustvo kada je u pitanju procese integracije u NATO i EU.\nKako se navodi, dvoje sagovornika se složilo da se bilateralna saradnja Kosova i Slovenije “dodatno produbi u oblasti odbrane i bezbednosti”.\nTags: ambasadorka Slovenije Minca Benedejčić Slovenija nudi podršku Kosovu za članstvo u NATO-u i EU\nPrevious Jevtić: Uvođenjem ekonomskih mera u odnosima sa Srbijom Aljbin Kurti želi da prekine dijalog\nNext Američki centar “Vudro Vilson” prognozira da Kosovo bude članica NATO-a do 2027. godine\nAbdidžiku traži od Kurtija da okupi politički spektar zbog situacije na severu\nOsmani: Srbija i Vučićev hegemonistički režim glavni izvor destabilizacije u regionu\nPacoli: EU da reguje na najnovija dešavanja na severu Kosova\n26. septembra 2021., 09:07


URS i SNS za promenu vlasti u Užicu • Užice - UE.CO.RS\nURS i SNS za promenu vlasti u Užicu\nČetvrtak 26. Jul 2012. Lokalna vlast koju u Užicu trenutno čini koalicija oko DS i SPS ista je kao ona koja je bila na vlasti i u prethodnom mandatu, ali naprednjaci i URS smatraju da ona treba da bude u skladu sa republičkom.\nGradonačelnik Užica Jovan Marković (DS), koji je ponovo izabran na ovu funkciju, kaže da je dogovor DS i SPS baziran ne samo na izbornom rezultatu po kojem su demokrate osvojile 30 odsto mandata u lokalnom parlamentu, već i na dobroj saradnji ove koalicije u prethodnom mandatu.\n"Ukoliko postoji dobra volja SPS-a da se saradnja nastavi mi ćemo je nastaviti, ukoliko ne, videćemo kako dalje", rekao je Marković, koji je i predsednik Gradskog odbora DS.\nSocijalisti za sada još nisu dobili ni inicijativu, ni direktivu za prekomponovanjem vlasti u Užicu što znači da za sada situacija ostaje nepromenjena, kaže predsednik Gradskog odbora SPS-a Neđo Jovanović.\n"Kada budu naložili iz Beograda da prekombinujemo vlast, tada ćemo razmatrati novonastalu situaciju", rekao je Jovanović, dodajući da nije siguran da se inicijativa Mlađana Dinkića odnosila na sve, već samo na pojedine lokalne samouprave u Srbiji.\nZa razliku od socijalista užički naprednjaci i URS su jedinstveni u inicijativi da vlast u Užicu treba da bude u skladu sa republičkom.\nPrvi čovek užičkog SNS-a Saša Milošević podseća da su naprednjaci još prilikom konstituisanja nove gradske vlasti upozoravali da treba sačekati do formiranja republičke vlade.\n"Demokrate i socijalisti tada nisu podržali naš predlog, pa ćemo mi još jednom insistirati da se lokalna vlast prekombinuje, jer smatramo da je to najbolji način da se povežemo sa republičkom vlašću, a ne da budemo u opoziciji. I ovaj put čekamo reakciju socijalista", kaže Milošević.\nGradski odbor URS-a se slaže sa inicijativom koju je pokrenuo lider te stranke Mlađan Dinkić, očekujući uskoro prekomponovanje vlasti u Užicu.\n"Trenutna vlast nije spremna da radi u interesu Užičana, jer u prethodnom mandatu nije otvoreno ni jedno radno mesto, nije došao ni jedan investitor, a realizacija započetih projekata je neizvesna. Zbog toga mora doći do promene jer je to najbolje za Užice", kaže predsednik Gradskog odbora URS-a Branislav Mitrović.\nU užičkom parlamentu od 67 mandata najviše odbornika 22 ima koalicija oko DS-a, SNS ima 16, SPS 11, URS i DS S po sedam i četiri odbornika ima LDP. Lokalnu vlast formirali su DS-SPS-LDP.


Do kraja januara svaki dan cijena karte za žičaru biće sa popustom - Interview.ba\nDo kraja januara svaki dan cijena karte za žičaru biće sa popustom\nUprava Javnog preduzeća Sarajevo d.o.o., a na inicijativu gradonačelnika Sarajeva Abdulaha Skake, zbog velikog interesa javnosti odlučila je produžiti akciju popusta na vožnju Trebevićkom žičarom.\nDirektor JP Sarajevo d.o.o. Ensar Eminović je potvrdio tu informaciju, istakavši kako će popust od 50 posto na povratnu kartu za bh. rezidente za sve putnike žičare važiti svakim danom do kraja januara ove godine.\n– S obzirom na to da smo imali pojačan interes i velike gužve tokom vikenda, te imajući u vidu činjenicu da i dalje stižu informacije o zagađenosti zraka, odlučili smo da proširimo akciju. Svi putnici žičare koji su bh. rezidenti će od sutra moći kupiti povratnu kartu po vrlo popularnoj cijeni od 3 KM za svaki dan, bilo da je riječ o radnom danu ili vikendu, sve do kraja januara – rekao je Eminović.\nPrema njegovim riječima, tom odlukom se želi i dodatno olakšati korištenje žičare i odlazak na Trebević posebno penzionerima, te učenicima srednjih i osnovnih škola tokom raspusta.\nTrebevićka žičara tokom cijele prošle godine prevezla je veliki broj putnika, poslovala vrlo uspješno, te se očekuju rekordni rezultati. Samo tokom novogodišnjih praznika ove godine, žičaru je koristilo skoro dvostruko više putnika nego u istom periodu prošle godine, saopćeno je iz Gradske uprave.\nDačić: Kosovo ostaje državni prioritet\nDjeca povratnika u RS na sedmodnevnom raspustu u Sarajevu


Zamenik predsednika Stranke slobode i pravde (SSP) Borko Stefanović zatražio je premijerke Srbije Ane Branabić i predsednika Aleksandra Vučića da odmah smene ministra odbrane Aleksandra Vulina\nTa nabavka raspisana je 25. marta, kada je u Srbiji bilo 384 slučajeva pozitivnih na koronavirus, dok su četiri osobe izgubile život, naveo je Stefanović u pismu predsedniku i premijerki Srbije i dodao da će u slučaju da ne smene Vulina, to biti dokaz da je i njima sopstveni rejting važniji od ljudskih života.\n"Danas je 29. mart, u Srbiji je od koronavirusa umrlo 10, a ukupno je zaraženo 659 ljudi. Rok za prijavu na Vulinov poziv je 3. april", naveo je Stefanović ocenjujući da Vulin želi "narodnim parama" da meri sopstveni rejting.\nStefanović je uz pismo premijerki i predsedniku Srbije priložio dokaz o javnoj nabavci koju je raspisalo Ministarstvo odbrane, a takođe je naveo da stručnjaci prognoziraju da će biti u porastu broj zaraženih koronavirusom, kao i preminulih, ali da to ministra odbrane ne interesuje.\nSmenu Vulina je iz istog razloga zatražila i Koalicija za nadzor javnih finansija.\nSloga: Sramota za državu šta radi ministar u vreme epidemije\nSindikat zaposlenih u Ministarstvu odbrane i Vojsci Srbije "Sloga" saopštio je danas da poziva predsednika Srbije Aleksandra Vučića i premijerku Anu Brabić da "hitno reaguju na bahatost" ministra odbrane Aleksandra Vulina i da ga "adekvatno sankcionišu", jer je na sajtu Ministarstva odbrane objavljen tender za ispitivanje javnog mnjenja o njegovom rejtingu.\n"Usred vanrednog stanja, kada se Srbija, kako njeni zvaničnici govore, bori protiv nevidljivog neprijatelja, kada nam predsednik, kako je rekao sam, izigrava lošeg policajca i najavljuje desetine mrtvih, na sajtu Ministartva odbrane objavljen je tender za ispitivanje javnog mnjenja o rejtingu ministra odbrane Aleksandra Vulina", podseća "Sloga".\nPreneseno na teren medicine, navodi se, to bi bilo isto "kao da lekar kome pacijenti umiru od posledica korone organizuje izbor za mistera bolnice, napravi stručni žiri, potplati neke članove i bavi se izborom za najlepšeg i najvoljenijeg doktora, a pacijente ostvi na milost i nemilost koroni i sudbini".\n"Sloga" ističe da je "sramota za državu, a i za njegovog vrhovnog komandanta, šta mu radi ministar odbrane u doba korone i vanrednog stanja i na šta troši narodne pare".\nKako se ocenjuje, "ovo je neviđen i nezapamćen slučaj u svetu - da ministar odbrane u vreme vanrednog stanja vodi izbornu kampanju i ispituje svoju popularnost".\nMinistarstvo: Nabavka deo godišnjeg plana\nNavodi se da je Uprava za odnose sa javnošću u skladu sa zakonom i funkcionalnim nadleznostima pokrenula ovu nabavku jer su sve organizacijske celine Ministarstva odbrane i Vojske Srbije obavezne da realizuju svoje redovne i planske zadatke kao i dodatne zadatke proistekle iz odluke o uvođenju vanrednog stanja.\n"Ministar odbrane Aleksandar Vulin niti je tražio navedenu nabavku niti ona ima bilo kakve veze sa ličnim rejtingom osobe koja obavlja javnu funkciju, već se odnosi na rejting ministra odbrane ko god da obavlja ministarsku funkciju i samo je jedan od pokazatelja ukupne medijske eksponiranosti Ministarstva odbrane i Vojske Srbije", navedeno je.


Samsung mašina za pranje i sušenje veša WD80J5430AW/LE - Samsung mašine za pranje i sušenje veša\nSamsung mašina za pranje i sušenje veša WD80J5430AW/LE\nUcinak pranja: A\nUcinak centrifuge: A\nBrzina centrifuge: 1.400 obr/min\nPotrošnja energije (po ciklusu): 6,48 kWh\nZakljucavanje za decu\nLista opcija: Intenzivno, pretpranje, natapanje\n5 min Quick Wash\nAir Wash (osvežavanje i dezinfekcija):\nTehnologija Air Wash osvežava i dezinfikuje odecu tako da ona uvek miriše sveže. Neprijatni mirisi i bakterije eliminišu se samo pomocu vrelog vazduha, bez korišcenja vode, deterdženta i drugih hemikalija.\nGarantovana dugotrajnost: Motor sa digitalnim invertorom obezbeduje vrhunsku energetsku efikasnost, minimalnu buku i dugotrajne performanse\nJednostavno rešavanje problema: Smart provera, automatski sistem nadzora grešaka, otkriva i utvrduje probleme i pruža jednostavna rešenja za otklanjanje grešaka pomocu aplikacije za smart telefone.\nCišcenje bubnja bez hemikalija: Izuzetno prakticna tehnologija za ekološko cišcenje bubnja održava svežinu vaše veš mašine sa frontalnim punjenjem bez upotrebe jakih hemikalija. Može cak i da vas automatski obavesti kada je potrebno cišcenje.\nUštedite vreme na manjim kolicinama veša: Program za brzo pranje je savršeno rešenje za vaš užurban život - brzo i efikasno cisti odecu sa malim necistocama, pa možete da odvojite više vremena za sebe.\nNega osetljivih tkanina: Jedinstveni blago spiralni dizajn dijamantskog bubnja sa glatkim ispupcenjima u obliku dijamanta je izuzetno pogodan za nežno pranje odece. Njegovi mali otvori za odvod vode takode štite tkaninu jer sprecavaju zaglavljivanje odece.\nCandy mašina za pranje i sušenje veša GVSW45485TWHC/S\nCandy mašina za pranje i sušenje veša CSWS596D/5-S\nLG mašina za pranje i sušenje veša FH6G1BCH2N Twin Wash\nHotpoint Ariston mašina za pranje i sušenje veša AQD970F\nCandy mašina za pranje i sušenje veša CSW4364D/2-S


Zabranjen uvoz 1.000 kilograma semena graška u Republiku Srpsku - Agro TV\nPočetna Novo Zabranjen uvoz 1.000 kilograma semena graška u Republiku Srpsku\nZabranjen uvoz 1.000 kilograma semena graška u Republiku Srpsku\nRepublička fitosanitarna inspekcija RS zabranila je uvoz 1.000 kilograma semena graška poreklom iz Mađarske jer je laboratorijskom analizom utvrđeno da nije zadovoljavajućeg kvaliteta.\nIz Inspektorata Srpske su saopštili da je uvozniku izdat nalog da izvrši povrat ili uništavanje navedenog semena.\nU saopštenju su naveli da je u okviru kontrole uvoza ovog semena nadležni fitosanitarni inspektor izvršio pregled pošiljke, dokumentacije koja je prati, kao i uzorkovanje za laboratorijsku analizu.\n– Na osnovu dostavljenog izveštaja o laboratorijskoj analizi, izdatog od Poljoprivrednog instituta Republike Srpske, utvrđeno je da seme graška ne odgovara propisanim normama kvaliteta u pogledu klijavosti – pojašnjeno je u saopštenju.\nIz Inspektorata su naveli da je kvalitet semena koje se uvozi u Republiku Srpsku predmet kontinuirane kontrole Republičke fitosanitarne inspekcije, što je od ključnog značaja s obzirom na početak prolećne setvene sezone.\nKvalitet semena poljoprivrednog bilja, sadnog materijala, đubriva i drugog repromaterijala je osnovni preduslov za postizanje visokih i kvalitetnih prinosa.\nCilj rada fitosanitarne inspekcije je da bude osiguran kvalitetan repromaterijal koji se prometuje i koristi u Srpskoj, a aktivnostima i merama u nadležnosti ovog organa obezbedi podrška domaćoj poljoprivrednoj proizvodnji.


02. Jun 2000 18:50 (GMT+01:00)\nU G17 tvrde da država ne može da doštampa tri milijarde\nBEOGRAD - Najava da će stara devizna štednja moći da se podigne pre roka i da će se za to koristiti novi kurs od 20 dinara za marku, imaće verovatno efekat " daj šta daš".\nNajava trocifrene inflacije\nUkupni inflatorni efekat ovih mera biće umanjen zbog sirotinjske strukture domaće potrošnje. Naime, zbog malih plata većina građana ne troši uvoznu robu i kupuje samo ono što je potrebno za goli život. A kakva su im primanja govori podatak da su u Rumuniji, inače najgore stojećoj među zemljama u tranziciji, u martu prosečne zarade bile nešto ispod 100 dolara, a kod nas jedva 44 dolara. Što se inflacije tiče, Radulović prognozira da bi ona mogla u ovoj godini da bude trocifrena.\nS obzirom na blizinu roka regularne isplate ove štednje u devizama, štediše bi verovatno to i sačekale, da ih ranije loše iskustvo ne podseća na redove u bankama i neispunjena zvanična obećanja.\nZato će većina, posebno sitnih deviznih štediša, pristati da plati u ovom trenutku relativno malu kursnu razliku između državno priznate i tržišne cene deviza i da prihvati dinarsku ratu kao cenu smanjenog rizika, izjavio je ekonomista Branko Raduloviić, prilikom prezentacije Biltena G17 u petak.\nPo njegovim rečima, po novom kursu, ukupne obaveze po osnovu prve porcije devizne štednje iznosile bi oko tri milijarde dinara, što je ravno šestini postojeće novčane mase. Toliki rast količine novca država ipak ne može da dozvoli, jer bi se razbuktala inflacija, pa će zato izmirivanje duga prema deviznim štedišama kombinovati sa više različitih varijanti, od kojih je već omogućeno njeno prevremeno podizanje u dinarima po novom kursu, objašnjava Radulović.\nOn, takođe, smatra da najnovija akrobatika sa deviznim kursom i povećanim carinskim opterećenjem neće postići očekivane ciljeve - aktiviranje jedinstvenog deviznog tržišta , podsticanje izvoza i punjenje saveznog budžeta.\nSavezna kasa će doduše ubrati svoj deo od tog kolača, ali manji od očekivanog jer su uvoznici robe široke potrošnje u prva četiri meseca već stvorili solidne zalihe, pa će se efekti sliti u njihove džepove, a ne u federalni budžet, objašnjava Radulović.


NEKADAŠNJI reprezentativac Srbije Luka Milivojević propustio je zbog porodične tragedije prvo kolo Premijer lige u kome je njegov Kristal palas gostovao Čelsiju.\nKapitenu Palasa je preminuo otac, pa iz tog razloga nije predvodio ekipu na "Stamford bridžu".\nLuka se oprostio od oca emotivnom porukom na Fejsbuku.\nČelsi je na otvaranju sezone savladao Palas sa 3:0, a strelci za plavce bili su MArkos Alonso, Kristijan Pulišić i Trevo Čaloba.\nfudbal Sport smrt sportiste Luka Milivojević


Tanjug 7. novembra 2019. 09:36\nLONDON – Britanski prioizvođač avio-motora Rols Rojs saopštio je da će operativna dobit i slobodan gotovinski tok kompanije za celu 2019. godinu biti na donjoj granici targeta zbog sve većeg rasta troškova za rešavanje problema na motoru „Trent 1000“.\nKompanija je navela u saopštenju da očekuje u 2019. godini vanredni izdatak od 1,4 milijarde funti (1,8 milijardi dolara) na ime plaćanja penala kupcima „Trenta 1000“ i gubitaka na fjučers ugovorima, prenosi Rojters.\nGlavni izvršni direktor Voren Ist izjavio je da je glavni prioritet kompanije sada vraćanje poverenja kupaca u „Trent 1000“.\n„Danas objavljujemo dodatne akcije za dalje proširenje kapaciteta za održavanje i za povećanje zaliha rezervnih motora“, rekao je on.\nBritanska agencija objašnjava da postoji veliki problem sa dizajnom lopatica na motoru „Trent 1000 TEN“ koji tek treba da se reši, i da u kompaniji oprezno procenjuju da motor neće biti spreman pre prve polovine 2021. godine.


Prijetnje smrću grčkom ministru finansija | Dužnička kriza | Al Jazeera Balkans\nPrijetnje smrću grčkom ministru finansija\nMinistar finansija Yannis Stournaras u poštanskoj pošiljci dobio metak.\nPremijer Antonis Samara i ministar finansija Yannis Stournaras EPA arhiva\nGrčki ministar finansija Yannis Stournaras primio je u poštanskoj isporuci metak, a upućene su mu i prijetnje od grupe koja protestuje zbog zapljene nekretnina ljudima koji ne mogu da otplaćuju kredite, saopštila je lokalna policija.\nMinistru je paket poslala malo poznata grupa Kritska revolucija u znak protesta zbog zapljena kuća i imovine.\nGrupa je upozorila Stournarasa da država ne preduzima nikakve mjere zapljene kuća i izbacivanja iz domova, naveli su policijski izvori na koje se poziva Reuters.\nOvo je, navodi britanska agencija, posljednji u nizu incidenata koji povećava bojazan od rastućeg političkog nasilja u Grčkoj, prenosi Reuters.\nTa grupa je prošle sedmice na grčki otok Krit poslala slična pisma poreskim organima.\nStournaras, ugledni ekonomista koji je u junu postao ministar finansija, razljutio je mnoge Grke zastupajući provođenje oštrih mjera štednje što zahtijevaju Evropska unija i Međunarodni monetarni fond, kao uslov za dobijanje pomoći za izlazak iz krize u kojoj se našla zemlja.\nU proteklih nekoliko sedmica u Grčkoj se desilo nekoliko manjih incidenata, uključujući eksploziju bombe kućne izrade ispred zgrada u kojima žive novinari i političke ličnosti, kao i otvaranje vatre na jednu kancelariju koju koristi premijer Antonis Samaras.\nU eksploziji bombe u jednom tržnom centru u Atini prošlog mjeseca je ranjeno dvoje ljudi, čime su porasla strahovanja od nove serije ljevičarskog nasilja usred najteže ekonomske krize koja je pogodila zemlju od Drugog svjetskog rata.\nZa neke od nedavnih napada odgovornost su preuzele ljevičarske grupe, koje su protiv kapitalizma i akcije u kojoj je policija istjerala bespravne stanare iz jedne napuštene zgrade u centru Atine.\nAtina: Više od 30 privedenih na protestima\nGrčka: Istraga o bivšem ministru finansija\nEksplozija u tržnom centru u Grčkoj


Bugarska: Raiden završio izviđačku posetu bugarskom zlatnom projektu Zlatuša - Serbia Energy Serbia Energy Balkan I Energetika - Bugarska: Raiden završio izviđačku posetu bugarskom zlatnom projektu Zlatuša\nBugarska: Raiden završio izviđačku posetu bugarskom zlatnom projektu Zlatuša\nKanadski QX Metals Corp, bivši Black Sea Copper & Gold Corp, navodi da je australijski Raiden Resources završio pregled istorijskih podataka i izviđačku terensku posetu prosepktu Rosoman, koji se nalazi u okviru zlatnog projekta Zlatuša u Bugarskoj.\nRanije ove godine, Raiden Resources je potpisao opcioni ugovor sa QX Metals Corp, koji omogućava Raidenu da zaradi do 75% udela u projektu Zlatuša.\n„Vođeni istorijskim podacima i prethodnim radom QX Metals, kompanija je uzbuđena da predstavi podatke u vezi sa velikim površinama alternacije kvarc-sericit-pirit, sa podudarnim povišenim vrednostima zlata i bakra iz uzorkovanja kamena“, citiran je Duško Ljubojević, izvršni direktor Raidena, u saopštenju QX Metals Corp, objavljenom kasno u ponedeljak.\nInicijalna revizija i terenska poseta potvrdile su sistem alternacija bakar porfira i epitermalnog zlata, dok istorijski uzorci stena ukazuje na povišene vrednosti Cu-Au, istovremeno sa velikom zonom alternacije na prospektu Rosoman, navodi se u saopštenju.\nU nastavku, Raiden planira da dalje istraži dostupne podatke o istorijskim istraživanjima i izveštaje koje je realizovalo bugarsko ministarstvo energetike. Mapiranje terena i geohemijsko uzorkovanje započeće čim bugarska ministarka energetike Temenuška Petkova potpiše sporazum o istraživanju.


Predstavljen Nacrt Studije o ekonomskom i društvenom razvoju Srbija 2040 - Izazov\nPredstavljen Nacrt Studije o ekonomskom i društvenom razvoju Srbija 2040\nNovi magazin 18. novembra 2017. 15:55\nNacrt Studije o ekonomskom i društvenom razvoju Srbija 2040. predstavljen je na Forumu Grana za Evropu u Vrdniku, a učesnici su razgovarali o genetski mogifikovanim proizvodima (GMO) i zadrugarstvu, saopštili su danas organizatori foruma.\nUčesnici foruma otvorili su pitanje strateškog odnosa države prema GMO proizvodima i upozorili na obavezu Srbije da prilagodi svoje zakonodavstvo radi članstva u Svetskoj trgovinskoj organizaciji, na putu evrointegracija, navodi se u saopštenju.\nNa skupu je rečeno da Srbija ima komparativnu prednost na svetskom tržištu jer može biti konkurentna u malom segmentu organske i integralne proizvodnje.\nDocent Ekonomskog fakulteta u Subotici Tatjana Brankov rekla je da je pitanje da li će Srbija 2040. biti prehrambeno suverena država i dodala da suština te suverenosti mora biti pravo svakog naroda da utvrdi sopstvene poljoprivredne i prehrambene sisteme, fokusirajući se na proizvodnju, a ne na interese velikih korporacija i trgovinskih lanaca.\nOna je kazala da za svaku državu seme predstavlja „poslednju liniju odbrane prehrambenog suvereniteta“ i da je pitanje odnosa prema GMO „neodvojivo od celokupne agrarne politike“.\nProfesor Poljoprivrednog fakulteta u penziji Miladin Ševarlić rekao je da se Srbija dobro kotira kao izvoznik genetski nemodifikovane soje i kukuruza, ali da ima najniži razvoj stočarske proizvodnje.\n„Umesto da imamo robu bez GMO na tržištu, mi smo prokockali taj period“, rekao je Ševarlić.\nUčesnici foruma ocenili su da je, u kontekstu strategije razvoja poljoprivrede i ukrupnjavanja poseda, potrebno reafirmisati zadrugarstvo.\nForum Hrana za Evropu organizovali su Ekonomski institut i Društvo agrarnih ekonomista Srbije.\nKIRIL DMITRIJEV ZA „NOVOSTI“: Poljoprivreda i energetika naši glavni…\nKIRIL DMITREV ZA „NOVOSTI“: Poljoprivreda i energetika naši glavni aduti\nAntić: Prve količine gasa „Turskim tokom“ kroz Srbiju 2020.\nRast domaćih investicija štit od globalne ekonomske krize\nKIRIL DMITREV ZA „NOVOSTI“: Poljoprivreda i energetika…\nKIRIL DMITRIJEV ZA „NOVOSTI“: Poljoprivreda i energetika…\nAntić: Prve količine gasa „Turskim tokom“ kroz Srbiju…